Nr.

Referitor dosar nr. 20945/09.12.2015

PROIECT

**AUTORIZAŢIE INTEGRATĂ DE MEDIU**

**Nr. SB 121 din 18.02.2011**

**Actualizată la data de xxxx**

**Operator:**  S.C. TRACON S.R.L.

**Sediu social:**localitatea Brăila, str. Vapoarelor, nr. 21, județul Brăila

**Denumirea instalației:** Depozit ecologic de deşeuri menajere şi industriale nepericuloase

**Amplasamentul instalației:** localitatea Cristian, județul Sibiu

**Categoria de activitate conform anexei 1 a Legii nr. 278/2013 privind emisiile industriale:**5.4. Depozitele de deşeuri, astfel cum sunt definite la lit. b) din anexa nr. 1 la Hotărârea Guvernului nr. 349/2005 privind depozitarea deşeurilor, cu modificările şi completările ulterioare, care primesc peste 10 tone de deşeuri pe zi sau cu o capacitate totală de peste 25.000 de tone, cu excepţia depozitelor pentru deşeuri inerte

**Cod CAEN revizia 2:** 3821 – tratarea şi eliminarea deşeurilor nepericuloase

**Prezenta autorizaţie integrată de mediu a fost emisă în 3 (trei) exemplare originale, fiecare exemplar având un număr de xxxx (xxxxx) pagini semnate şi ştampilate.**

* **1 ex. pentru solicitant, 2 ex. se arhivează la A.P.M. Sibiu**

**Data emiterii:** 18.02.2011

**Data actualizării:** xxx.2016

**Data expirării:** 18.02.2021

**DIRECTOR EXECUTIV,**

**Ing. Bogdan Gheorghe TRIF**

 **ŞEF SERVICIU AVIZE, ŞEF SERVICIU CALITATEA**

 **ACORDURI, AUTORIZAŢII, FACTORILOR DE MEDIU,**

 **Ing. Lucia POPOVICI Ing. Constantin CONSTANTINESCU**

 **INTOCMIT,**

**Ing. Mirela VULCAN**

**Ing. Daniela Halmaghi**

**1. DATE DE IDENTIFICARE A TITULARULUI ACTIVITĂŢII**

Denumirea titularului/operatorului: **S.C. TRACON S.R.L.**

Sediul social: localitatea Brăila, str. Vapoarelor nr. 21, judeţul Brăila

Număr de ordine în registrul comerţului J 09/314/29.05.1991

Cod unic de înregistrare RO2266522

Date de contact ale societăţii:

* tel/fax: 0239/611588 şi 0239/613929
* email: office@tracon.ro
* pagina de internet: [www.tracon.ro](http://www.tracon.ro)

**2.TEMEIUL LEGAL**

Ca urmare a solicitării adresate deS.C. TRACON S.R.L.înregistrată la Agenţia pentru Protecţia Mediului Sibiu cu nr. 20945 în data de 09.12.215,

* în baza analizării documentaţiei de susţinere a cererii de actualizare a autorizaţiei integrate de mediu şi a completărilor la documentaţie;
* în baza comentariilor şi punctelor de vedere înregistrate în timpul consultărilor cu autorităţile membre ale Colectivului de Analiză Tehnică;
* în urma organizării dezbaterii publice la sediul Primăriei Cristian, jud. Sibiu în data 25.01.2016 şi a consultării publicului pe parcursul derulării procedurii;
* în urma evaluării condiţiilor de operare şi a respectării cerinţelor Legii nr. 278/2013 privind emisiile industriale;
* în baza O.U.G. nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare;
* în baza O.M. nr. 818/2003, pentru aprobarea Procedurii de emitere a autorizaţiei integrate de mediu, cu modificările şi completările ulterioare;
* în baza Hotărârii nr. 38/2015 privind organizarea şi funcţionarea Ministerului Mediului, Apelor și Pădurilor;
* în baza Hotărârii nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;
* în baza Ordinului M.A.P.M. nr. 36/2004, pentru aprobarea Ghidului tehnic general pentru aplicarea procedurii de emitere a autorizaţiei integrate de mediu;
* în baza O.M. nr. 169/2004pentru aprobarea, prin metoda confirmării directe, a Documentelor de referinţă privind cele mai bune tehnici disponibile (BREF), aprobate de Uniunea Europeană.

 **Cu respectarea cerinţelor legale prevăzute de**:

* Ordinul MAPAM nr. 36/07.01.2004, pentru aprobarea Ghidului tehnic general pentru aplicarea procedurii de emitere a autorizaţiei integrate de mediu;
* Legea nr. 104/2011 privind calitatea aerului înconjurător;
* Ordinul nr. 756/1997 pentru aprobarea Reglementării privind evaluarea poluării mediului;
* STAS 12574/1987 privind condiţiile de calitate ale aerului din zonele protejate;
* Ordinul nr. 119/2014 pentru aprobarea Normelor de igienă și sănătate publică privind modul de viață al populației;
* Legea Apelor nr. 107/1996 cu modificările şi completările ulterioare;
* H.G. nr. 188/2002 pentru aprobarea unor norme privind condiţiile de descărcare în mediul acvatic a apelor uzate cu modificările şi completările ulterioare;
* H.G. nr. 351/2005 privind aprobarea Programului de eliminare treptată a evacuărilor, emisiilor şi pierderilor de substanţe prioritar periculoase, cu modificările şi completările aduse de H.G. nr. 783/2006 şi H.G. nr. 210/2007;
* Ordinul MMGA nr.161/2006 de aprobare a Normativului privind clasificarea calităţii apelor de suprafaţă în vederea stabilirii stării ecologice a apelor de suprafaţă;
* Legea nr. 211/2011(r1) privind regimul deşeurilor;
* HG nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* O.M. nr. 95/2005 privind criteriile de acceptare şi procedurile preliminare de acceptare a deşeurilor la depozitare şi lista naţională de deşeuri acceptate la fiecare clasă de depozit de deşeuri;
* H.G. nr. 170/2004 privind gestionarea anvelopelor uzate;
* H.G. nr. 249/2015 privind modalitatea de gestionare a ambalajelor şi a deşeurilor de ambalaje;
* Ordin nr. 794/2012 privind procedura de raportare a datelor referitoare la ambalaje şi deşeuri ambalaje;
* H.G. nr. 235/2007 privind gestionarea uleiurilor uzate;
* Ordin nr. 3299/2012 pentru aprobarea metodologiei de realizare şi raportare a inventarelor privind emisiile de poluanţi în atmosferă;
* H.G. nr. 1132/2008 privind regimul bateriilor şi acumulatorilor şi al deşeurilor de baterii şi acumulatori;
* O.U.G. nr. 5/2015 privind deşeurile de echipamente electrice şi electronice;
* H.G. nr. 1061/2008 privind transportul deşeurilor periculoase şi nepericuloase pe teritoriul României;
* Regulamentul (CE) nr. 1907/2006 privind înregistrarea, evaluarea, autorizarea şi restricţionarea substanţelor chimice (REACH) cu modificările şi completările ulterioare;
* Regulamentul (CE) nr. 1272/2008 (CLP) privind clasificarea, etichetarea şi ambalarea substanţelor şi a amestecurilor, de modificare şi abrogare a Directivelor 67/548/CEE şi 1999/45/CE, precum şi de modificare a Regulamentului CE nr.1907/2006;
* Legea nr. 360/2003(r1) privind regimul substanţelor şi preparatelor chimice periculoase;
* HG nr.1408/2008 privind clasificarea, ambalarea şi etichetarea substanţelor periculoase;
* Legea nr. 278/2013 privind emisiile industriale;
* H.G. nr. 140/2008privind stabilirea unor măsuri pentru aplicarea prevederilor Regulamentului (CE) al Parlamentului European şi al Consiliului nr. 166/2006 privind înfiinţarea Registrului European al Poluanţilor Emişi şi Transferaţi şi modificarea directivelor Consiliului 91/689/CEE şi 96/61/CE;
* Legea nr. 105/2006 pentru aprobarea Ordonanţei de urgenţă a Guvernului nr. 196/2005 privind Fondul pentru mediu, cu modificările ulterioare;
* H.G. nr. 878/2005 privind accesul publicului la informaţia privind mediul;
* Legea nr. 86/2000 pentru ratificarea Convenţiei privind accesul la informaţie, participarea publicului la luarea deciziei şi la accesul în justiţie în probleme de mediu, semnată la Aarhus la 25.01.2000;
* O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, cu modificările şi completările ulterioare;
* H.G. nr. 349/2005 privind depozitarea deşeurilor, cu modificările şi completările ulterioare;
* Ordinul nr. 757/2004 pentru aprobarea Normativului tehnic privind depozitarea deşeurilor;
* Ordinul MMP nr. 2854/2011 pentru aprobarea Planului regional de gestionare a deşeurilor Regiunea 7 Centru, revizuit

*Condiţie: Operatorul este obligat să respecte legislaţia de mediu în vigoare, cu toate modificările/completările intervenite ulterior emiterii actului de reglementare până la expirarea valabilităţii acesteia.*

în condiţiile în care orice emisie rezultată în urma activităţii va fi în conformitate şi nu va depăşi cerinţele legislaţiei de mediu din România, armonizată legislaţiei Uniunii Europene,

se emite:

**AUTORIZAŢIA INTEGRATĂ DE MEDIU nr. 121 din 18.02.2011**

**actualizată la data de xxxxx**

**pentru:** S.C. TRACON S.R.L.

**denumirea instalației:** Depozit ecologic de deşeuri menajere şi industriale nepericuloase

**amplasamentul instalației:** localitatea Cristian, județul Sibiu

**Nerespectarea prevederilor autorizaţiei integrate de mediu atrage după sine suspendarea şi/sau anularea acesteia, după caz.**

**3. CATEGORIA DE ACTIVITATE**

Prezenta autorizaţie se va aplica tuturor activităţilor desfăşurate sub controlul operatorului, de la primirea deşeurilor, a materiilor prime şi materialelor auxiliare pe amplasament până la depozitarea finală a deşeurilor, închiderea depozitului şi monitorizarea post închidere.

**Categoria de activitate conform anexei 1 a Legii nr. 278/2013 privind emisiile industriale:**

* **5.4.** Depozitele de deseuri, astfel cum sunt definite la lit. b) din anexa nr. 1 la Hotararea Guvernului nr. 349/2005 privind depozitarea deseurilor, cu modificarile si completarile ulterioare, care primesc peste 10 tone de deseuri pe zi sau cu o capacitate totala de peste 25.000 de tone, cu exceptia depozitelor pentru deseuri inerte

**Caracteristici depozit:**

* Suprafaţa ocupată

Conform actelor de proprietate suprafața de teren în proprietatea TRACON S.R.L. este de 18 ha. Repartizarea acestei suprafețe pe categorii de folosință este după cum urmează:

* 9,8 ha - pentru prima etapă – teren, scos din circuitul agricol, compartimentat în trei celule, fiecare cu S = 2,5 ha: celula nr. 1 epuizată în fază de inchidere parțială, celula nr. 2 în exploatare, celula nr. 3 în fază de deschidere; 2 ha - suprafețe construite (diguri perimentale, taluze terasă, clădiri tehnologice, administrative, lucrări de utilități) sau aferente căilor de acces și platformelor tehnologice;
* 8,2 ha – pentru a doua etapă – întabulat și care urmeaza a fi scos din circuitul agricol;
* Capacitate

Capacitatea totală de depozitare este de 1.900.000 mc, respectiv 2.800.000 to din care pentru prima etapa 907.342 mc, respectiv 1.344.583 t. Valorile actualizate pentru celulele nr.1, nr. 2 si nr.3 prevazute ȋn prima etapa de exploatare a DEDMI Cristian, sunt:

* Celula nr.1: suprafata indiguita = 2,5 ha; volum = 257.442m3 (379092,51 t)
* Celula nr.2: suprafata indiguita = 2,5 ha; volum estimat = 312.000m3 (458640 t)
* Celula nr.3: suprafata indiguita = 2,5 ha; volum estimat = 337.900m3 (506850 t).
* Lista de deşeuri acceptate la depozitare:deşeuri nepericuloase, conform Anexei nr. 1 din prezenta autorizaţie
* Cantitatea anuală depozitată: variază între 50.000 – 70.000 t/an deşeu
* Încadrare conform HG 349/2005 privind depozitarea deşeurilor: clasa b - depozit pentru deşeuri nepericuloase
* Localităţi deservite: judeţul Sibiu. Vor fi acceptate la depozitare numai deşeuri din localităţile deservite de depozit aşa după cum sunt specificate în prezenta autorizaţie. Acceptarea la depozitare a deşeurilor provenite din alte localităţi se poate realiza numai cu acceptul scris al autorităţii de mediu.
* Durata de funcţionare proiectată a întregului depozit:30 ani;
* Durata perioadei de monitorizare post închidere***:*** în funcţie de stabilitatea depozitului, dar nu mai puţin de 30 ani

**Programul de funcţionare:** 8 ore/zi, 6 zile/săptămână, 52 săptămâni/an, 312 zile/an

**Număr angajaţi:** 18 persoane la data autorizării

**An punere în funcţiune instalaţie:**  2004

Autorizaţia integrată de mediu se referă la instalaţia IPPC delimitată conform planului de situaţie Planşa A03, anexa la Raportul de amplasament.

**4. DOCUMENTAŢIA SOLICITĂRII**

**4.1. Documentaţia înaintată de S.C. TRACON S.R.L. pentru obţinerea autorizaţiei integrate de mediu SB 121 din 18.02.2011:**

* Acordul de mediu nr. SB 03 din 30.01.2009 emis de ARPM Sibiu
* Raport de amplasament elaborat în 2010 de CEPROHART SA Brăila;
* Formular de solicitare pentru obţinerea autorizaţiei integrate de mediu elaborat în 2010 de S.C. TRACON S.R.L.
* Autorizaţie de gospodărire a apelor nr. 156 din septembrie 2009 eliberată de Administraţia Naţională Apele Române Bucureşti;
* Certificat ISO 14001/2004 emis de Bureau Veritas Certification;
* Certificat OHSAS 18001/2007 emis de Bureau Veritas Certification ;
* Certificat ISO 9001/2008 emis de Bureau Veritas Certification;
* Memoriul tehnic privind închiderea provizorie a celulei de depozitare şi închiderea definitivă a depozitului;
* Registru de funcţionare a staţiei de epurare perioada 2006-2010;
* Fişă tehnică în vederea emiterii Acordului Unic pentru obţinerea avizului sanitar-Aviz Favorabil nr.649/10.10.2008;
* Extras de cont emis de MKB Romexterra Bank pentru DEMI Sibiu conform HG 349/2005 art.12;
* Licenţa nr.0380 din 10.12.2008 pentru activitatea de înfiinţare a depozitelor de deşeuri menajere şi administrarea acestora emisă de ANRSC;

ANEXE:

* Plan de intervenţie în situaţii de urgenţă pentru prevenirea şi combaterea poluarilor accidentale pentru 2010;
* Planul staţiei de epurare;
* Plan de încadrare în zonă;
* Schema amplasării forajelor geotehnice ;
* Schema amplasării punctelor de prelevare a probelor de apă şi sol;
* Plan de situaţie cu amplasarea depozitului SC TRACON SRL întocmit de Biroul individual de arhitectură arh.Găgeanu Marian Viorel din Brăila.

**4.2. Documentaţia înaintată de S.C. TRACON SRL pentru actualizarea autorizaţiei integrate de mediu:**

* Raport de amplasament elaborat în 2015 de CEPROHART SA Brăila;
* Formular de solicitare pentru actualizarea autorizaţiei integrate de mediu elaborat în 2015 de S.C. TRACON S.R.L.
* Certificat Constatator emis de Registrul Comerțului;
* Autorizația Integrată de Mediu nr.SB 121/18.02.2011, emisǎ de ARPM Sibiu;
* Autorizatia de Gospodarire a Apelor nr. 35/08.02.2016;
* Aviz de gospodarire a apelor nr.103/25.08.2015;
* Certificat de Urbanism nr. 115/15.09.2015;
* Acord de mediu nr.SB 02/19.10.2015, emis de APM Sibiu;
* Autorizatie de construire nr.57 din 29.10.2015;
* Proces Verbal de Recepție la Terminarea Lucrărilor nr. 296/21.01.2016;
* Completari depuse la APM Sibiu cu nr. 1335/25.01.2016, 2351/04.02.2016, 2553/08.02.2016,
* Agremente tehnice – procedeul de ȋmbinare a foliei de polietilenǎ prin sudura termicǎ de contact;
* Certificat ISO 14001/2004 emis de Bureau Veritas Certification, certificat nr. RO 20062/E/09.06.2013 ;
* Certificat OHSAS 18001/2007 emis de Bureau Veritas Certification, certificat nr. RO20062/S/09.06.2013;
* Certificat ISO 9001/2008 emis de Bureau Veritas Certification, certificat nr. RO20062/Q/09.06.2013;
* Plan de intervenție în situații de urgență;
* Centralizator date – Compozitia chimica a gazelor de depozit;
* Completări la documentaţie înregistrate la APM Sibiu cu nr. .......

ANEXE

* Plan de incadrare in zona – sc. 1:25.000;
* Plan de situatie actual – sc. 1:1000;
* Plan celula III – sc. 1:1000;
* Plan celula III – retea de drenaj –sc.1:1000;
* Plan celula III – distante si unghiuri;
* Plan de amplasare foraje de observație;
* Plan de amplasare puturi colectoare de gaze;

**5. MANAGEMENTUL ACTIVITĂŢII**

SC TRACON S.R.L. este certificat conform standardelor: SR EN ISO 9001:2008 “Sistem de management al calităţii”, SR EN ISO 14001: 2004 “Sistem de management de mediu”; SR OHSAS 18001:2008 “Sistem de management al sănătăţii şi securităţii ocupaţionale”.

**5.1. Acţiuni de control**

**5.1.1.** Operatorul are obligaţia să respecte condiţiile impuse prin prezenta autorizaţie şi va iniţia investigaţii şi acţiuni de remediere în cazul unor neconformităţi cu prevederile acesteia.

**5.1.2.** Operatorul va lua toate măsurile care să asigure că nici o poluare importantă nu va fi cauzată.

**5.1.3.** Operatorul va lua toate măsurile de prevenire eficientă a poluării, în special prin recurgerea la cele mai bune tehnici disponibile.

**5.1.4.** Operatorul trebuie să se asigure că toate operaţiunile de pe amplasament vor fi realizate în aşa manieră încât emisiile să nu determine deteriorarea sau perturbarea semnificativă a mediului din afara limitelor amplasamentului.

**5.1.5.** Operatorul trebuie să stabilească şi să menţină un Sistem de Management al Autorizaţiei (SMA) pentru îndeplinirea cerinţelor prezentei autorizaţii.

**5.1.6.** Operatorul va stabili şi menţine proceduri de identificare şi păstrare a înregistrărilor privitoare la mediu, cuprinzând: responsabilitatea, evidenţele de întreţinere, registre de monitorizare, rezultatele auditurilor, rezultatele analizelor, evidenţa privind sesizările şi incidentele, evidenţe privind instruirile.

**5.1.7.** Toate documentele, informaţiile şi instrucţiunile care se referă la activităţile pe depozit se păstrează în Registrul de funcţionare al depozitului.

**Registrul de funcționare** cuprinde:

1. *documente de aprobare* – pentru depozit trebuie să existe un exemplar complet și autentificat al documentelor care au stat la baza obținerii autorizațiilor și aprobărilor
2. *plan organizatoric* – prezintă organizarea activității depozitului, precum și numele și responsabilitățile fiecărei persoane care desfășoară activitate pe depozit. În situația în care persoanele sunt înlocuite planul organizatoric se actualizează
3. *instrucțiuni de funcționare* – conțin prevederile relevante pentru siguranță și ordine. Acestea reglementează întregul proces de funcționare de la depozit; se afișează la loc vizibil, în zona de acces
4. *manualul de funcționare* – cuprinde măsurile stabilite pentru funcționarea în stare normală, pentru întreținere și pentru cazuri anormale de funcționare, sarcinile și
5. domeniile de responsabilitate ale personalului, instrucțiuni de lucru, măsurile de control și întreținere, obligațiile de informare, documentare și păstrare a documentelor
6. *jurnalul de funcționare* – conține toate datele importante pentru funcționarea zilnică a depozitului, respectiv:
* date despre deșeuri preluate (determinarea greutății, stabilirea tipului de deșeuri inclusiv codul deșeurilor, rezultatele controalelor vizuale și ale analizelor efectuate)
* formularul de înregistrare ( confirmare de primire) pentru recepția deșeurilor
* cazurile de neacceptare a deșeurilor la depozitare, inclusiv cauzele și măsurile întreprinse
* rezultatele controalelor proprii și a celor efectuate de autorități
* evenimente deosebite, în special defecțiuni de funcționare, inclusiv cauzele şi măsurile întreprinse
* programul de funcționare al depozitului
* rezultatele programului de monitorizare
1. *plan de intervenție* – descrie toate măsurile care trebuie luate în cazuri de incendiu, accidente, poluări accidentale produse pe raza de activitate a depozitului și alte situații de necesitate precum și persoanele responsabile. Planul de intervenție trebuie să fie cunoscut de toți angajații depozitului și să fie afișate într-un loc vizibil
2. *plan de funcționare/de depozitare* – conține reglementări despre:
* procedura de acceptare și control al deșeurilor
* modul de depozitare și realizare a corpului depozitului
* gestionarea levigatului
* gestionarea gazului de depozit
* colectarea şi gestionarea apei din precipitații
* colectarea și gestionarea apelor uzate menajere
1. *planul stării de fapt - d*upă încheierea umplerii unei celule de depozit se întocmeşte un plan al stării de fapt. Planul se prezintă într-un raster de 60 m x 60 m şi la o scară adecvată (M = 1:500). **Planul stării de fapt se înaintează autorităţii de mediu , la cel târziu 6 luni după umplerea celulei.**

Registrul de funcționare se realizează în formă scrisă și în formă electronică și se prezintă, la cerere, autorității pentru protecția mediului, în conformitate cu prevederile O.M.M.G.A. nr. 757/2004.

**5.2. Conştientizare şi instruire**

 **5.2.1.** Operatorul va stabili şi va menţine proceduri de evaluare a necesităţii de pregătire a personalului şi va efectua instruirea potrivită, utilizând cele mai bune tehnici de instruire, pentru personalul a cărui activitate poate avea un efect semnificativ asupra factorilor de mediu.

 **5.2.2.** Activitatea autorizată trebuie supravegheată de personal cu calificare corespunzătoare (studii de specialitate şi experienţă necesară) şi care va cunoaşte cerinţele prezentei autorizaţii. Un exemplar din prezenta autorizaţie trebuie să rămână în orice moment accesibil personalului desemnat cu atribuţii în domeniul protecţiei mediului.

**5.2.3**. Personalul trebuie să cunoască şi să respecte normele P.S.I. şi de protecţia muncii în vigoare.

**5.2.4.** Protecţia muncii şi prevenirea incendiilor pe depozitele de deşeuri

Toate activităţile de administrare a unui depozit de deşeuri se execută în baza prevederilor legale referitoare la protecţia muncii şi prevenirea incendiilor. Toate persoanele care desfăşoară o activitate pe depozit trebuie să fie instruite corespunzător în ceea ce priveşte prevenirea incendiilor şi protecţia muncii. Instruirea trebuie să se realizeze pentru următoarele aspecte:

* drepturile, obligaţiile şi responsabilităţile personalului pentru fiecare loc de muncă,
* cerinţele de protecţia muncii şi prevenirea incendiilor pe timpul tuturor fazelor de funcţionare ale depozitului, atât pentru funcţionarea normală cât şi pentru accidente sau cazuri de urgenţă,
* echipamentul de protecţie necesar,
* amplasarea mijloacelor de combatere a incendiilor,
* măsurile de prim-ajutor,
* alte cerinţe specifice fiecărui loc de muncă (utilaje, cântar, curăţarea anvelopelor, etc.).

Personalul angajat trebuie să fie instruit anual în următoarele domenii şi să fie informat imediat la apariţia de noi legi, aprobări şi reglementări legate de funcţionarea depozitului:

* organizarea activităţilor pe depozit (planul de funcţionare, instrucţiuni de funcţionare, planul de alarmă etc.) ;
* modificarea obligaţiilor şi responsabilităţilor fiecărui angajat, în vederea asigurării condiţiilor de protecţie a mediului;
* modul de comportare şi acţiune în caz de accidente şi în cazuri de urgenţă;
* construcţiile şi instalaţiile, în special cele pentru depozitare se proiectează, amenajează, funcţionează şi se verifică conform normelor legale şi standardelor tehnice pentru prevenirea incendiilor.

Pe depozitele unde este permisă depozitarea deşeurilor cu risc de autoaprindere , trebuie să existe o rezervă de minimum 200 m3 de pământ, pentru stingerea eventualelor incendii.

**5.3. Responsabilităţi**

**5.3.1.** Operatorul trebuie să se asigure că o persoană cu responsabilităţi în domeniul protecţiei mediului va fi în orice moment disponibilă pe amplasament.

În conformitate cu prevederile Ordonanţei de urgenţă nr. 195/2005, aprobată prin Legea nr. 265/2006 privind protecţia mediului și a Legii nr. 278/2013 privind emisiile industriale, S.C. TRACON S.R.L. prin persoana desemnată cu atribuţii în domeniul protecţiei mediului, va asista persoanele împuternicite pentru verificare, inspecţie şi control, punându-le la dispoziţie evidenţa măsurătorilor proprii şi toate celelalte documente relevante şi le va facilita controlul activităţii precum şi prelevarea de probe. Va asigura de asemenea, accesul persoanelor împuternicite la instalaţiile tehnologice generatoare de impact asupra mediului, la echipamentele şi instalaţiile de depoluare a mediului, precum şi în spaţiile sau în zonele aferente acestora. Operatorul activităţii are obligaţia de a realiza în totalitate şi la termen, măsurile impuse prin actele de constatare încheiate de persoanele împuternicite cu activităţi de verificare, inspecţie şi control.

**5.3.2.** Prevenirea şi repararea prejudiciului asupra mediului

În cazul producerii unui prejudiciu, operatorul activităţii suportă costul pentru repararea prejudiciului şi înlătură urmările produse de acesta, restabilind condiţiile iniţiale producerii prejudiciului, conform principiului „poluatorul plăteşte”. Se vor respecta prevederile O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, cu modificările şi completările ulterioare.

În cazul producerii unui prejudiciu, definit conform O.U.G. nr. 68/2007, operatorul are obligaţia de a informa, în maxim 2 ore de la producerea prejudiciului, A.P.M. Sibiu şi G.N.M. - Comisariatul Judeţean Sibiu despre:

a) date de identificare ale operatorului;

b) momentul şi locul producerii prejudiciului adus mediului;

c) caracteristicile prejudiciului asupra mediului;

d) cauzele care au generat prejudiciul;

e) elementele de mediu afectate;

f) măsurile demarate pentru prevenirea extinderii sau agravării prejudiciului adus mediului;

g) alte informaţii considerate relevante de operator.

În cazul unei ameninţări iminente cu un prejudiciu asupra mediului, definită conform O.U.G. nr. 68/2007, operatorul este obligat să ia imediat măsurile preventive necesare, şi în termen de 2 ore de la luarea la cunoştinţă a apariţiei ameninţării, să informeze Agenția pentru Protecția Mediului Sibiu şi Garda Naţională de Mediu - Comisariatul Judeţean Sibiu.

Informaţiile pe care operatorul este obligat să le aducă la cunoştinţă autorităţilor se referă la:

a) date de identificare ale operatorului;

b) momentul şi locul apariţiei ameninţării iminente;

c) elementele de mediu posibil a fi afectate;

d) măsurile demarate pentru prevenirea prejudiciului;

e) alte informaţii considerate relevante de operator.

În termen de 1 oră de la finalizarea măsurilor preventive operatorul informează autorităţile despre măsurile întreprinse pentru prevenirea prejudiciului şi eficienţa acestora.

În cazul în care ameninţarea iminentă persistă în ciuda măsurilor adoptate, operatorul informează, în termen de 6 ore de la momentul la care s-a constat ineficienţa măsurilor luate, Agenția pentru Protecția Mediului Sibiu şi Garda Naţională de Mediu - Comisariatul Judeţean Sibiu despre:

a) măsurile întreprinse pentru prevenirea prejudiciului;

b) evoluţia situaţiei în urma aplicării măsurilor preventive;

c) alte măsuri, după caz, care se iau pentru prevenirea înrăutăţirii situaţiei.

**5.3.3.** Operatorul va lua măsuri de prevenire a poluărilor accidentale și de limitare a consecințelor acestora, prin aplicarea celor mai bune tehnici disponibile*.*

**5.3.4.** Operatorul trebuie să înregistreze şi să păstreze în registre toate punctele de prelevare a probelor, analizele, măsurătorile, examinările şi toate cerinţele înscrise în prezenta autorizaţie. Registrele vor fi puse la dispoziţia autorităţii competente pentru protecţia mediului şi/sau autorităţii de control pentru verificări.

* 1. **Raportări**

**5.4.1.** Persoana împuternicită cu atribuţii în domeniul protecţiei mediului va transmite Agenţiei pentru Protecţia Mediului Sibiu raportările solicitate în autorizaţie, prevăzute în Cap .14 - “Raportări către autoritatea competentă pentru protecţia mediului” şi de asemenea va răspunde în scris solicitărilor publicului privind activitatea desfăşurată.

**5.4.2.** Frecvenţa şi scopul raportărilor prevăzute în autorizaţie pot fi modificate de autoritatea competentă pentru protecţia mediului, care va urmări şi centraliza datele transmise.

**5.4.3. Contribuţia la Registrul European al Poluanţilor Emişi şi Transferaţi (E-P.R.T.R.)** va fi depusă la termenul stabilit în cap. 14 al prezentei autorizaţii, precum şi ca parte a R.A.M., conform art. 3, alin. 2 din H.G. nr. 140/2008.

Poluanţii care trebuie incluşi în raportul către autoritatea competentă pentru protecţia mediului vor fi cei menţionaţi în Regulamentul nr. 166/2006al Parlamentului European şi al Consiliului din 18 Ianuarie 2006, Anexa II.

**5.4.4.** Operatorul depozitului este obligat să raporteze A.P.M. Sibiu şi G.N.M. - C.J. Sibiu semestrial datele rezultate în urma monitorizării pentru a demonstra conformitatea cu prevederile din autorizaţia integrată de mediu şi în maxim 12 ore de la constatare, orice efecte ecologice negative semnificative constatate prin programul de monitorizare. Autoritatea competentă pentru protecţia mediului stabileşte măsurile de remediere care se impun din analiza informărilor prezentate de operator, în urma producerii unor evenimente cu impact semnificativ asupra mediului, iar costul acestora este suportat de operator.

**5.5. Notificarea autorităţilor**

**5.5.1.** Operatorul activităţii are obligaţia anunţării A.P.M. Sibiu, G.N.M. – C.J. Sibiu, Primăria Cristian, în termen de 24 ore din momentul producerii:

* oricărei emisii apărute incidental, accidental ori ca urmare a unui accident major;
* oricărei funcţionări defectuoase a echipamentelor de control sau a echipamentelor de monitorizare, care poate duce la pierderea controlului oricărui sistem de reducere a poluării de pe amplasament.

Notificările vor cuprinde: data şi ora incidentului, detalii privind natura oricărei emisii şi a oricărui risc creat de incident şi măsurile luate pentru minimizarea emisiilor şi evitarea repetării incidentului.

**5.5.2.** Operatorul activităţii trebuie să înregistreze orice incident. Această înregistrare trebuie să includă detalii privind natura, extinderea şi impactul incidentului, precum şi circumstanţele care au dat naştere acestuia. Înregistrarea trebuie să includă toate măsurile corective luate pentru protejarea mediului şi evitarea repetării în timp. După notificarea incidentului, titularul trebuie să depună la sediul Agenţiei pentru Protecţia Mediului Sibiu raportul privind incidentul. Un raport succint asupra incidentelor consemnate trebuie depus ca parte a RAM.

**5.5.3.** În cazul unor situaţii de urgenţă, definite conform O.U.G. nr. 21/2004, aprobată prin Legea nr. 15/2005, va fi anunţat Inspectoratul pentru Situaţii de Urgenţă Sibiu, care asigură coordonarea unitară şi permanentă a activităţii de prevenire şi gestionare a situaţiilor de urgenţă.

**5.5.4.** În cazul oricărei situaţii de mai jos, titularul activităţii va trimite o notificare scrisă către A.P.M. Sibiu, G.N.M. – Comisariatul Judeţean Sibiu, în termen de 14 zile de la producere:

* încetarea permanentă a activităţii oricărei părţi sau a întregii instalaţii autorizate;
* încetarea activităţii oricărei părţi sau a întregii instalaţii autorizate pentru o perioadă care poate depăşi un an;
* reluarea exploatării oricărei părţi sau a întregii instalaţii autorizate după oprire;
* schimbarea titularului activităţii/operatorului instalaţiei;
* revizuirea autorizaţiei de gospodărire a apelor.

**6. MATERII PRIME SI AUXILIARE**

**6.1. Prevederi generale privind materiile prime şi auxiliare**

**6.1.1.** Operatorul, în condiţiile prezentei autorizaţii, va folosi materiile prime descrise în documentaţie, conform cu cele mai bune practici, atât în ceea ce priveşte cantităţile, cât şi modul de depozitare.

**6.1.2.** Se vor lua toate măsurile necesare privind recepţia, descărcarea, depozitarea materiilor prime şi a materialelor auxiliare pentru a se preveni efectele negative asupra mediului, în special poluarea aerului, solului, apei de suprafaţă şi subterane, precum şi mirosurile, zgomotele şi riscurile directe asupra sănătăţii populaţiei.

**6.1.3.** Orice modificări privind materiile prime şi materialele auxiliare folosite vor fi aduse la cunoştinţă autorităţii pentru protecţia mediului.

**6.1.4.** Operatorul are obligativitatea menţinerii unei evidenţe clare şi corecte a stocurilor de materii prime şi materiale auxiliare utilizate pe amplasament şi întocmirea de proceduri pentru revizuirea sistematică în concordanţă cu noile progrese, referitor la materiile prime şi utilizarea unora mai adecvate, cu impact mai redus asupra mediului.

**6.1.5.** Se vor afla în stoc materiale absorbante sau de neutralizare a scurgerilor accidentale.

**6.1.6.** Depozitarea materiilor prime şi materialelor auxiliare ţinându-se cont de proprietăţile acestora, este permisă doar în spaţii special amenajate, respectiv: cu suprafeţe impermeabile, prevăzute cu trasee de captare a scurgerilor şi posibilităţi de pompare a scurgerilor, cu acoperiş adecvat, rezistent la intemperii sau în containere corespunzătoare.

**6.2. Materii prime, materiale auxiliare utilizate în activitate**

**6.2.1. Substanţe şi preparate chimice autorizate**

|  |  |  |  |  |  |
| --- | --- | --- | --- | --- | --- |
| **Nr. crt.** | **Principalele materiale/****utilizari** | **Natura chimica/****Compozitie/****Periculozitate** | **Utilizare** | **Inventarul complet al materialelor** | **Mod de stocare** |
| 1. | Motorina | Fractiuni petroliere provenite de la distilarea titeiuluiH226, H332, H315, H304, H351, H373, H411 | Alimentare utilaje ce operează în cadrul depozitului | 183,30 t/an (2015)102,681 to/an (2014) | Rezervor metalic cu V=9000 l, suprateran, montat în cuvă metalică și un rezervor metalic subteran cu V=6000 l, montat în cuvă de beton armat. |
| 2. | GPL | Hc.C3 (saturate si nesaturate)Hc.C4 (saturate si nesaturateR12, F+, T | Combustibil centrala termică | 5523 l/an (2015)6000 l/an (2014) | Rezervor metalic suprateran cu V=5000l,, pe platformă betonată |
| 3. | Acid sulfuric (H2SO4) | H2SO4 (91 – 97%)H290, H314 | Epurarea levigatului pentru corecţia pH-ului, în staţia de epurare | 4840 l/an (2015)4775 l/an (2014) | Rezervor HDPE cu V = 1 mc este situat in cadrul ansamblului de dozare a acidului din statia de epurare  |
| 4. | Soda caustica (NaOH) solutie | NaOH (lesie 30%)H 314, H 290 | Corecţie finală pH în staţia de epurare | 720 l/an (2015)500 l/an (2014) | Rezervor HDPE cu V=1 mc, în cadrul staţiei de epurare |
| 5. | Cleaner A | NaOH (0-5%)Acid edetic (EDTA) (0-5%)Acid edetic (EDTA) (0-5%)Tenside (0-5%)H 302, H 314, H318, H319 | agent de curăţare/spălare pentru membranele staţiei de epurare | 230 l/an (2015)250 l/an (2014) | Rezervor de 1 mc amplasat pe platformă betonată  |
| 6. | Cleaner C | Acid citricH319 | soluţie de curăţare/spălare a staţiei de epurare | 35 l/an în 2015  | recipienţi speciali în cadrul staţiei de epurare |
| 7. | Cloramina | R22,R31,R34,R42 | dezinfecţia roţilor mijloacelor de transport deşeuri | 160 kg/an (2015)200 kg/an (2014) | Ambalat in saci de plastic de 25 kg, depozitate in magazie securizata.Se utilizează in soluţie diluată ce este depozitată în baţa de curăţare, amplasată la poarta de acces în depozit , pe sensul de ieşire. |
|  | Vopsele, grunduri | Achiziţionate de pe piaţă, compoziţie variabilăH301,H311, H331, H317, H351, H302, H373, H340, H400, H410 | întreţinerea clădirilor, împrejmuirii şi a altor structuri de pe amplasament | Vopsea lavabilǎ 20l/an;Vopsea metal 10l/an;Grund 1 l/an; | Depozitate în ambalajele originale, in cantitati mici, in magazie special amenajata, cu paviment betonat si acces restrictionat. |

**6.2.2. Materiale auxiliare**

|  |  |  |  |  |  |
| --- | --- | --- | --- | --- | --- |
| **Nr. crt.** | **Principalele materiale/****utilizari** | **Natura chimica/****Compozitie/****Periculozitate** | **Utilizare** | **Inventarul complet al materialelor** | **Mod de stocare** |
| 1. | Sol steril (material de acoperire) | Nepericulos**Notă:** Drept material pentru acoperire se pot utiliza deşeuri solide minerale, cum ar fi sol, deşeuri din construcţii şi demolări, cenuşă, compost. Deşeurile prăfoase nu pot fi utilizate. | acoperirea periodică a deşeurilor depozitate | 4500 t/an (2015)4700 to/an (2014)5000 to/an (2013)Cca. 500 mc sunt necesari pentru faza de închidere provizorie Celula II ȋnglobat ȋn depozit  | Depozitat ȋn zona opusǎ rampelor de descǎrcare a deșeurilor  |
| 2. | Piatra sparta | nepericulos | fixarea coșurilor pentru captarea gazelor de depozit | 3.103 t/an (2015)72 to/an (2014)81 to/an (2013) | Depozitatǎ ȋn zona administrativǎ ȋn apropierea bazinelor cu levigat.  |

**6.3. Gestiunea substanţelor şi preparatelor chimice periculoase**

**6.3.1.** Operatorul are obligaţia de a respecta prevederile legislaţiei în vigoare privind gestionarea substanţelor şi preparatelor chimice periculoase, având în vedere următoarele aspecte:

* transportul;
* clasificarea, etichetarea, depozitarea în condiţii de siguranţă, utilizând informaţiile din fişele cu date de securitate specifice fiecărei substanţe;
* gestionarea adecvată a ambalajelor substanţelor şi preparatelor chimice periculoase;
* manipularea de către personal instruit adecvat şi dotat cu echipamente de protecţia muncii specifice;
* evidenţa gestiunii substanţelor şi preparatelor chimice periculoase.

**6.3.2.** Achiziţionarea substanţelor chimice periculoase se va face numai în condiţiile în care producătorul, distribuitorul sau importatorul furnizează fişa cu date de securitate, care va permite utilizatorului să ia toate măsurile necesare pentru protecţia mediului, sănătăţii şi pentru asigurarea securităţii la locul de muncă.

**6.3.4.** Recipienţii sau ambalajele substanţelor şi preparatelor chimice periculoase trebuie să asigure:

* prevenirea pierderilor de conţinut prin manipulare, transport sau depozitare;
* etichetarea să fie în conformitate cu prevederile Regulamentului nr. 1272/2008 – privind clasificarea, etichetarea şi ambalarea substanţelor şi a amestecurilor.

**6.3.5.** Se vor lua următoarele măsuri generale:

* depozitarea substanţelor şi preparatelor chimice periculoase se va face ţinând seama de compatibilităţile chimice şi de condiţiile impuse de furnizor;
* depozitele vor avea asigurate condiţiile privind protecţia factorilor de mediu sol, apă, aer.

Gestiunea acestor substanţe se va realiza de persoane instruite, care vor cunoaşte măsurile ce trebuie luate în cazul unui accident.

**6.3.6.** In conformitate cu prevederile art. 28 din OUG nr. 195/2005 privind protecţia mediului, completată, modificată şi aprobată prin Legea nr. 265/2006, persoanele juridice care gestionează substanţe şi preparate chimice periculoase au următoarele obligaţii :

* activităţile privind fabricarea, introducerea pe piaţă, utilizarea, depozitarea temporară sau definitivă, transportul intern, manipularea, eliminarea, precum şi introducerea şi scoaterea din ţară a substanţelor şi preparatelor periculoase sunt supuse unui regim special de reglementare şi gestionare;
* să ţină evidenţa strictă – cantitate, caracteristici, mijloace de asigurare – a substanţelor şi amestecurilor chimice periculoase, inclusiv a recipientelor şi ambalajelor acestora, care intră în sfera de activitate şi se vor furniza informaţiile şi datele cerute de autorităţile competente conform legislaţiei specifice în vigoare;
* să elimine în condiţii de siguranţă pentru sănătatea populaţiei şi pentru mediu, substanţele şi preparatele periculoase care au devenit deşeuri şi sunt reglementate în conformitate cu legislaţia specifică;
* să identifice şi să prevină riscurile pe care substanţele şi preparatele chimice periculoase le pot reprezenta pentru sănătatea populaţiei şi să anunţe iminenţa unor descărcări neprevăzute sau accidente autorităţilor pentru protecţia mediului.

**7. RESURSE: APA, ENERGIE, GAZE NATURALE**

**7.1. APA**

Prevederile prezentului capitol sunt conforme Autorizaţiei de Gospodărire a Apelor nr. 35 din 08.02.2016, emisă de Administraţia Naţională Apele Române, cu valabilitate până la 31.01.2018.

**7.1.1. Alimentarea cu apă**

Sursa : subteranǎ – foraj amplasat în aproprierea pavilionului administrativ. Apa captatǎ din subteran este utilizatǎ în scop igienico-sanitar, tehnologic și partial pentru asigurarea rezervei de incendiu.

**Volume de apă brută autorizate:**

Qzi max = 0,690 mc/zi

Qzi med = 0,600 mc/zi

V anual = 219 mc/an.

**Instalaţii de captare:**

Apa brută este extrasǎ dintr-un puţ forat cu D=311mm, adancimea de 78,5m, prevăzut cu prevăzut cu o pompǎ submersibilǎ tip HEBE cu Q=0,9 mc/s.

**Rezervor de înmagazinare:** pentru stocarea apei uzate menajere cu un V=14 mc.

**Reţeaua de distribuţie a apei potabile**: ţeavă din oţel de ¾ la pavilionul administrativ,instalaţia pentru stins incendiile şi staţia de epurare.

**Instalaţii de măsurare a debitelor şi volumelor de apă:**

Pentru măsurarea debitelor de apă captate există un contor tip Flostar-M cu diametru 65mm model BVML-RO 360/95 cu Qmax de 40mc/h

**Alimentarea cu apă pentru stins incendii:** se asigură din rezervorul de apă pluvială prin hidranţi exteriori. Rezervorul de apă este impermeabilizat cu folie PEHD.Tot din rezervorul de apă pluvială se utilizează apa şi pentru desprăfuire drumuri şi întreţinere spaţii verzi.

**7.2. RESURSE ENERGETICE**

**7.2.1. Resurse energetice utilizate**

|  |  |  |  |
| --- | --- | --- | --- |
| **Utilităţi** | **Utilizare** | **Consum anual 2014** | **Sursa** |
| GPL | centrala termică | 6,00 tone |  |
| Energie electrică | Staţia de epurare, iluminat, platforma de cântǎrire, pompe de alimentare cu apǎ | 14.078 kWh | Sistemul de distribuţie |
| Motorinǎ | Utilajele din dotare | 102,68 tone |  |

**7.2.2.** **Consum specific de energie**

|  |  |
| --- | --- |
| **Produs** | **Consum specific de energie** |
| Platforma electronica de cantarire | 5 kWh |
| Iluminat exterior | 30 KWh |
| Pompe pentru levigat montate in caminele colectoare | 24 kWh |
| Pompa put alimentare cu apa | 1,5 kWh |
| Statia de epurare cu osmoza inversa tip PALL | 1,2 kWh |

**7.2.3.** **Obligaţii ale operatorului pentru utilizarea eficientă a resurselor:**

* operatorul trebuie să ia măsuri pentru a minimiza consumul de energie de orice tip;
* operatorul activităţii va menţine şi utiliza cele mai bune tehnici disponibile pentru eficientizarea energetică;
* operatorul de activitate va înregistra anual consumul total pentru energie (electricitate, gaz) şi ape utilizate pe amplasament. Se vor raporta ca parte a Raportului Anual de Mediu;
* operatorul de activitate va monitoriza şi utiliza norme de consum pentru apă.

**8. DESCRIEREA INSTALAŢIEI ŞI A FLUXURILOR TEHNOLOGICE EXISTENTE PE AMPLASAMENT**

**8.1. Descrierea amplasamentului**

Terenul pe care este amplasat depozitul este situat in partea nord-estica a comunei Cristian, județul Sibiu, pe partea dreaptă a DN1 Sibiu – Cristian, la intersecția cu DJ 106 B Sibiu – Ocna Sibiului, intersecția Rusciori – Mag. Terenul este situat în intravilanul comunei Cristian (Trup 9) și este deținut în folosința de TRACON S.R.L. Brăila, în baza Contractului de Asociere in Participațiune din 19.02.2000 necesare informatii suplimentare si documente, s-a redus suprafata ce face obiectul contractului, încheiat cu Primăria comunei Cristian, județul Sibiu și în baza Acordului nr. 1100/11.05.2004 emis de Consiliul Local al comunei Cristian, precum și în baza Hotărârii nr. 50/2011 și a Convenției nr. 4127/10.11.2011 emise de Consiliul Local al comunei Cristian.

Amplasamentul se situează pe o vale cu deschiderea de 200 – 500 m, pe curba de nivel 451,00 m, are o lungime de 600 m pe o direcţie descendentă sud-nord, cu cota de talveg între 436,00 şi 433,00.

Vecinatăți:

* Vest - Zona Industrială Vest a orașului Sibiu 2 km
* Nord-Est - localitatea Cristian 2 km
* Sud-Est - localitatea Şura Mica 3 km
* Vest - Aeroportul Internațional Sibiu 2,5 km.

Poziţionarea în raport cu ariile naturale protejate:

* amplasamentul este localizat la 5,2 km de ROSci0093 Insulele stepice Șura Mică-Slimnic

Inventar de coordonate ale amplasamentului in sistem STEREO 1970:

|  |  |  |
| --- | --- | --- |
| **Pct.** | **X** | **Y** |
| Borna C | 426921,737 | 478235,369 |
| B 13 | 427473,657 | 478165,624 |

**8.2. Descrierea principalelor activităţi şi procese**

**8.2.1. Caracteristici tehnice celula nr. 3**

* capacitate de depozitare (estimatǎ): 337.900 mc (506.850 tone)
* suprafaţa ocupată: 2,5 ha;
* înălţime medie de depozitare: 17 m (cota bazei celulei +436 Sistem Local de Referinţǎ, cota maximǎ de depozitare +453 Sistem Local de Referinţǎ)
* durata de funcţionare: 5 ani;
* poziţia pânzei freatice în amplasamentul depozitului (adâncime freatic): lipsește, nu a fost interceptatǎ;
* umplerea celulei se realizează în straturi compactate,
* următoarele celule se vor executa succesiv, în acelaşi mod după umplerea fiecărei celule aflate în exploatare în proporţie de 75 %.

|  |  |  |
| --- | --- | --- |
| **Nr.** | **Prescripţii din normativ OM 757/2004** |  **Modul de conformare** |
| 1. | Natura şi provenienţa deşeurilor ce urmează a fi depozitate  | Definiţie conform HG nr. 349/2005 privind depozitarea deşeurilor (anexa 1, litera h) - deşeuri menajere şi alte deşeuri care prin natură sau compoziţie sunt similare cu deşeurile menajere şi industriale nepericuloase care sunt generate pe raza localităţilor arondate |
| 2.  | Prescripţii referitoare la instalaţiile şi echipamentele din componenţa depozitului de deşeuri şi la amplasarea acestora  | **Depozitul are urmatoarele părţi componente** * Pavilion administrativ conţine : două birouri, laborator, sală de mese şi filtru sanitar . Atât încălzirea încăperilor cât şi obţinerea apei calde se obţine cu ajutorul unei centrale termice echipată cu un cazan Buderus tip 001 având P= 24 KW, şi alimentarea cu combustibil GPL.
* Clădire primire /recepţie deşeurişi două poduri basculă de 60 tone cu lungimea de 15 m. Sistemul de cântărire electronic este conectat la computerul din cabina cântar unde este înregistrată cantitatea de deşeuri intrată pentru depozitare.

Pe baza datelor de la cântărire, operatorul eliberează nota de cântărire în baza căreia se emite factura.* Hală pentru garaj, întreţinere, revizii şi reparaţii pentru autovehiculele din dotare
* Depozit subteran de combustibil lichid: rezervor metalic (pentru motorină) de 6 tone , amplasat în cuvă betonată Este dotat cu o pompă pentru alimentarea utilajelor.
* Depozit suprateran de combustibil lichid: rezervor metalic (pentru motorină) de 9 tone , amplasat în cuvă metalicǎ de retenţie, dotat cu o pompă pentru alimentarea utilajelor.
* Rezervorul pentru GPL are capacitatea de 5000 litri şi este amplasat suprateran pe o suprafaţă betonată special amenajată.
* Pentru alimentarea cu apă potabilă , tehnologică şi pentru rezerva de incendiu exista un puţ forat amplasat în aproprierea pavilionului administrativ. Puţul forat are diametrul de 311 mm, adâncimea de 70 m, deservit de o pompă sumersibilă tip HEBE.
* Platforma betonată de descărcare a autogunoiereloreste o platformă deschisă. Pe sensul de ieşire din depozit , înainte de poarta principală se află o başă de dezinfecţie pentru autovehicule.
 |
| **3.** | Impermeabiliza-rea depozitului  | * **Celula a treia de depozitare**

Odată cu construirea celei de a treia celule s-a prelungit drumul existent pentru accesul auto şi o platformă betonată pentru celula trei. Alcătuirea bazei celulei este următoarea pornind de jos în sus:- canalul colector pentru evacuarea apelor meteorice din valea existentă pe amplasament printr-un tub Dn 1400 mm din poliesteri armaţi cu fibre de sticlă - strat pentru drenaj din argilă ( 50 cm) - s-au creat la baza celulei pantele necesare drenării atât a levigatului cât şi a apelor meteorice care vor cădea pe suprafaţa celulei - dig separativ existent între celula doi şi celula trei cu lăţime variabilă la bază şi 5m la coronament.- dig între celula trei şi restul terenului concesionat cu panta taluzelor de 1:1- geomembrană PEHD de 2,0 mm grosime, poziţionată pe stratul de argilă compactat-coronamentul digului separativ de la celula unu s-a desfăcut pentru evitarea degradării geomembranei în zona de ancorare şi se va reface în întregime prin compactare. Porţiunea de geomembrană de ancorare din digul separativ existent desprinsă din coronament, s-a sudat de geomembrana celulei a doua .-strat de protecţie geotextil 500 g/mp de 8 mm grosime pentru protejarea geomembranei împotriva înţepăturilor care ar putea permite infiltrarea levigatului în pânza freatică.-aplicarea unui strat drenant de pietriş spălat cu diametrul de 16-32 mm în grosime de 0,4 m. |
| **4.** | Realizarea sistemului de drenare şi evacuare a levigatului | **Sistemul de drenarea levigatului**  - reţea de drenaj din tuburi perforate din polietilenă de înaltă densitate cu diametru de Dn=250 mm, cu fante de diametru 6-8 mm, aşezată pe fundul celulei - tuburile de drenaj sunt înglobate într-un strat drenant de 40 cm grosime format din pietriş cu dimensiuni cuprinse între 16- 32 mm . - puţuri colectoare din tuburi prefabricate din beton armat perforate cu găuri de 50 mm diametru având latura de 1000 mm Căminele sistemului de drenaj se ridică concomitent cu umplerea celulei şi au rolul de colectare a levigatului de unde este scos cu o pompă şi trimis la cele trei bazine de stocare levigat cu un volum total de 500 mc . In bazine are loc o omogenizare a levigatului şi o decantare grosieră. Căminele au ca fundaţie câte o dală din beton de 2 x 2 m aşezată pe un strat de nisip de 0,10 m cu rol de protecţie a geomembranei şi a geotextilului din sistemul de impermeabilizare - şanţurile de drenare şi colectare a apelor de la baza taluzurilor au lăţimea de 0,50 m,adâncimea de 0,50 m, panta de 1:1 şi o lăţime la partea superioară de 1,50 m. |
| **5.** | Epurare levigat  | Staţie de epurare *Apele uzate tehnologice* – levigatul brut rezultat din fermentarea deşeurilor şi din percolarea apelor meteorice în corpul depozitului, este drenat prin puţuri colectoare în căminul de cea mai joasă cotă de unde se pompează în cele trei bazine de levigat şi de aici în staţia de epurare. Ele sunt epurate în staţia de epurare proprie de tip PALLDT utilizând ca tehnologie de epurare procedeul osmozei inverse după care este evacuată în Valea Sălcii. Efluentul epurat poate fi folosit parţial , atunci când este nevoie , pentru umectarea deşeurilor care urmează sa fie compactate.Staţia de epurare este de tip modular (tip PALL DT), cu o capacitate de 1,5mc/h. Tehnologia de epurare este procedeul osmozei inverse. Echipamentele de epurare sunt instalate din fabricaţie intr-un conteiner etanş care este amplasat în incinta depozitului pe o suprafaţă betonată. |
| **6** | Procedura de acceptare a deşeurilor la depozitare  | Controlul vizual, cântărirea deşeurilor şi compararea acestor date cu cele înscrise în bonul de lucru al transportatorului, controlul deşeurilor la descărcare, reţinerea autovehicului în cazul unor neconformări.Conform cap. 11 pct. 11.2 din prezenta autorizaţie |
| **7** | Descărcarea, sortarea depozitarea nivelarea  | Descărcarea deşeurilor se realizează direct în celulă după care deşeurile sunt împinse de compactor în straturi de 1m şi se compactează.  |
| **8** | Echipamente mobile utilizate pe platformă | Utilaje: Autovehicule de transport Compactor  |
| **9** | Automonitoriza-rea tehnologică/ deşfăsurarea corectă a proceselor tehnologice | Conform cap. 13-punctul 13.2 din prezenta autorizaţie |
| **10** | Automonitoriza-rea emisiilor şi a calităţii factorilor de mediu în zona de influenţă | Conform cap. 13-punctul 13.3 din prezenta autorizaţie |
| **11** | Inchiderea finală a celulei la cota finală şiRealizarea sistemului de captare a biogazului rezultat din descompunerea anaerobă a deşeurilor | După umplerea completă şi nivelarea celulei de depozitare, se va realiza mai întâi o acoperire provizorie, din pământ, în perioada în care au loc cele mai mari tasări (3-5 ani). Stratul de pământ pentru acoperire trebuie să aibă o grosime de 30-50 cm; pe el se va planta gazon. *Sistem de colectare biogaz* constând în puţuri de colectare a gazului montate în cămine prefabricate . Căminele prefabricate aferente sistemului de drenaj al gazului de depozit se ridică concomitent cu umplerea celulei. Fundaţia fiecărui cămin este formată dintr-o dală de beton (sub care este asigurată continuitatea foliei din PEHD) de 2 x 2 m, peste care s-au montat elementele prefabricate, cu secţiunea pătrată sau circulară şi înălţimea de 1m. Căminele au pereţi perforaţi cu diametrul de 60 mm pentru a asigura captarea şi evacuarea controlată a gazelor de fermentaţie.Pentru evacuarea gazelor de fermentare din depozit s-a folosit soluţia de ventilaţie pasivă, prin crearea unor zone de depresiune în masa deşeurilor (gazele formate trecând prin găurile din pereţii căminelor prefabricate) care conduc la evacuarea liberă în atmosferă.Sistemul de captare biogaz constă în montarea unor cămine pentru colectarea gazelor de depozit.In prima celulă care este plină sunt montate 7 cămine iar în celula trei sunt montate 10 cămine. Numărul căminelor variază în funcţie de numărul nodurilor din reţeaua de drenaj, şi în funcţie de suprafaţa celulei. În faza de acoperire finală a celulei, ultimele două tuburi se vor executa şi monta fără orificii, astfel încât penultimul tub să fie montat în straturi de acoperire cu argilă şi pământ vegetal, iar ultimul tub va depăşi cota finală cu 1,0 m. Pe acest tub se va monta un arzător (tip torţă) cu care se va arde gazul de fermentare colectat de fiecare puţ de evacuare. |
| **12** | Imprejmuirea  | Depozitul de deşeuri va fi delimitat perimetral cu un dig de contur de protecţie şi plantaţie cu o lăţime de 1,5 m lăţime care asigură şi un peisaj corespunzător în jurul depozitului. Drumurile şi platforma interioară sunt executate din beton până în dreptul celulei numărul trei, iar celule sunt împrejmuite cu panouri de gard din plasă de sârmă de minim 3 m înălţime pentru prevenirea dispersǎrii de cǎtre vânt a deșeurilor depozitate.  |

**8.2.2. Etapele procesului tehnologic**

Principalele activitati desfasurate in cadrul depozitului se succed astfel:

* Controlul vizual sumar al deseurilor transportate cu masini speciale;
* Cantarirea masinilor cu deseuri la intrare si la iesire, dupa descarcare;
* Descarcarea deseurilor pe platforma de descarcare betonata a celulei de depozitare si inspectia vizuala a acestora;
* Nivelarea si compactarea cu ajutorul cu ajutorul buldozerului si a compactorului;
* Acoperirea periodicǎ (săptămânal) cu deşeuri solide minerale, cum ar fi sol, deşeuri din construcţii şi demolări, cenuşă, compost. Deşeurile prăfoase nu pot fi utilizate.

Activitati conexe:

* Intretinerea utilajelor din dotare;
* Captarea si tratarea levigatului;
* Vidanjarea apelor uzate menajere;
* Lucrari de acoperire cu strat argilos si pamant vegetal si inierbare a celulelor care au capacitatea de depozitare epuizata.

**9. INSTALAŢII PENTRU EVACUAREA, REŢINEREA ŞI DISPERSIA POLUANŢILOR ÎN MEDI****U**

**9.1. AER**

**9.1.1. Emisii fugitive în aer şi măsuri de reducere**

|  |  |  |
| --- | --- | --- |
| **Sursa**  | **Poluanţi** | **Măsuri de remediere** |
| Mijloacele de transport intern şi extern | Gaze reziduale: CO, SO2, NOx, covrezultate prin combustia motorinei  | Se va urmări ca autovehiculele şi utilajele să îşi menţină parametrii înscrişi în cartea tehnică |
| Din diversele faze de transferare a materialelor de la un loc la altul şi din exploatarea depozitului | Pulberi , totale | Eliminarea tuturor posibilităţilor de împrăştiere a materiilor prime şi materialelor pulverulente pe sol , căi de acces, platforme şi eliminarea posibilităţilor de antrenare a pulberilor de către vânt |

#

# 9.1.2. MIROSURI

**Sursa, categorii, măsuri de prevenire**

|  |  |  |
| --- | --- | --- |
| **Nr. Crt.** |  **Sursa** | **Măsuri de prevenire şi control** |
| 1 | Deşeuri depozitate  | Acoperirea periodică (săptămânal) a stratului de deşeuri depozitate se realizeazǎ cu deşeuri solide minerale, cum ar fi sol, deşeuri din construcţii şi demolări, cenuşă, compost. Deşeurile prăfoase nu pot fi utilizate |
| 2 | Emisia de biogaz | Măsuri de prevenire şi control legate de emisia de biogaz conform pct. 9.2.1. |
| 3 | Staţia de epurare | Funcţionarea controlată respectând parametrii proiectaţi  |
| 4 | Poluanţi atmosferici (compuşi organici volatili , praf ) şi mirosurile neplăcute generate de diferite activităţi din zona amplasamentului depozitului. | Reţinerea poluanţilor se realizează cu ajutorul unei fâşii împădurite de 1,5 m lăţime care asigură şi un peisaj corespunzător în jurul depozitului.  |

**Măsuri de prevenire şi control legate de emisia de biogaz**

Proiectarea sistemului s-a făcut în conformitate cu cerinţele Normativului tehnic OM 757/2004. La punerea în funcţiune a sistemului este necesară efectuarea testelor de aspiraţie şi corelarea cu prognoza teoretică.

Condiţii:

* sistemul de degazare trebuie construit astfel încât să garanteze siguranţa construcţiei şi sănătatea personalului de operare, să fie perfect etanş faţă de mediul exterior şi să fie amplasat izolat faţă de sistemele de drenaj şi evacuare a levigatului, respectiv a apelor din precipitaţii
* poziţionarea elementelor componente ale sistemului de colectare a gazului nu trebuie să afecteze funcţionarea celorlalte echipamente, a stratului de bază sau a sistemului de acoperire a depozitului.
* materialele din care vor fi construite instalaţiile trebuie să fie rezistente împotriva acţiunilor agresive generate de : temperatura ridicată din corpul depozitului, încărcarea provenită din greutatea corpului deşeurilor, a acoperirii de suprafaţă a depozitului şi cea provenită din traficul utilajelor, levigatul şi condensatul, microorganisme, animale sau ciuperci.

**Măsuri generale privind gestionarea mirosului**

* se va limita expunerea la miros a receptorilor sensibili, sub nivelul acceptabil de disconfort. Operatorul se va asigura că toate operaţiile de pe amplasament să fie realizate în aşa fel încât mirosurile să nu determine o deteriorare semnificativă a calităţii aerului, dincolo de limitele amplasamentului,
* se vor limita mirosurile utilizând tehnici eficiente de tratament sau alte măsuri de minimizare a emisiilor (când prevenirea nu este posibilă)
* se va institui un sistem de bune practici pentru controlul mirosului incluzând sisteme eficiente de depozitare a deşeurilor şi de reţinere a mirosului.
* operatorul va elabora anual un plan de management al mirosurilor. Acesta se va prezenta către autoritatea competentă pentru protecţia mediului respectiv A.P.M. Sibiu, ca parte a Raportului Anual de Mediu,
* depozitul de deşeuri va fi delimitat perimetral cu un dig de contur de protecţie şi plantaţie cu o lăţime de 1,5 m lăţime.

**9.2. APA**

**9.2.1. Instalaţii de colectare, tratare şi evacuarea apelor uzate**

Prezentul capitol este conform cu Autorizaţia de Gospodărire a Apelor nr. 35/08.02.2016 valabilǎ pânǎ la data 31.01.2018.

**9.3. SOL**

Atât suprafeţele interioare unde se desfăşoară activităţile administrative cât şi o parte a suprafeţelor exterioare cum ar fi suprafaţa aferentă reţelelor şi a căilor de transport sunt complet betonate. Suprafaţa nebetonată este formată parţial din spaţiu verde.

**9.3.1.** **Controlul emisiilor pe sol**

**9.3.1.1**. Se vor evita deversările accidentale de produse care pot polua solul. În cazul in care se produc, se impune eliminarea deversărilor accidentale, prin îndepărtarea urmărilor acestora şi restabilirea condiţiilor anterioare producerii deversărilor.

**9.3.1.2.** Incărcările şi descărcările de materiale, materii prime şi auxiliare, deşeuri trebuie să aibă loc în zone desemnate, protejate împotriva pierderilor prin scurgeri sau dispersii de pulberi sau mirosuri.

În cazul în care în zona depozitelor de materii prime/produse finite există riscul contaminării solului, se impune refacerea zonelor betonate sau betonarea anumitor suprafeţe cu risc.

**9.3.1.3**.Toate bazinele subterane trebuie etanşate şi izolate corespunzător, după caz, pentru a preveni contaminarea solului.

**9.3.1.4.** Operatorul are obligaţia să deţină în depozite/magazii o cantitate corespunzătoare de substanţe absorbante, potrivită pentru controlul oricărei deversări accidentale de produse.

**9.3.1.5**.Operatorul trebuie să realizeze permanent verificarea integrităţii şi remedierea reţelei de conducte subterane de colectare şi evacuare a apelor uzate şi a levigatului.

**9.3.1.6**. Operatorul are obligaţia să asigure paza şi controlul permanent în zonele de depozitare.

**10. CONCENTRAŢII DE POLUANŢI ADMISE LA EVACUAREA ÎN MEDIUL ÎNCONJURĂTOR, NIVEL DE ZGOMOT**

# 10.1.AER

Datorită sistemului de colectare a biogazului prin puţurile de colectare aferente fiecărei celule, emisia de biogaz se evacuează în atmosferă aproape în totalitate dirijat.

In acest caz nu sunt prevăzute valori limită de emisie pentru emisiile provenite din activitatea principală (emisia de gaz de depozit/biogaz).

#

# 10.2. APA

**10.2.1.** Se vor respecta indicatorii de calitate ai apelor uzate evacuate în emisarul natural (pârâul Valea Sălcii) prevăzuţi în Autorizaţia de gospodărire a apelor nr. 35/08.02.2016, respectiv:

|  |  |
| --- | --- |
| **Indicatorii de calitate** | **Valori limită admise pentru evacuare** **mg/l** |
| pH | 6,5 - 8,5 |
| CBO5 | 25 |
| CCO –Cr | 125 |
| Materii totale în suspensie | 35 |
| Amoniu(NH4) | 2 |
| Fosfor total | 1 |
| Substante extractibile | 20 |
| Azot total | 10 |
| Azotiţi | 1 |
| Azotaţi  | 25 |
| Cadmiu | 0,1 |
| Crom total | 0,5 |
| Nichel | 0,2 |
| Cupru | 0,1 |
| Plumb | 0,2 |
| Zinc | 0,5 |
| Sulfuri şi hidrogen sulfurat | 0,5 |
| Reziduu filtrat la 105oC | 1500 |

# 10.2.2. Operatorul va respecta următoarele condiţiile impuse prin autorizaţia de gospodărire a apelor:

# să exploateze şi să întreţină construcţiile şi instalaţiile de captare, aducţiune, folosire, epurare şi evacuare a apelor uzate, precum şi dispozitivele de măsurare a debitelor şi volumelor de apă captate/evacuate în conformitate cu Regulamentul de exploatare, care face parte integrantă din documentaţia tehnică pentru fundamentare a autorizaţiei de gospodărire a apelor

# să solicite anual necesarul de apă brută în limitele autorizate şi să încheie abonamentul utilizare/exploatare, a resurselor de apă în vederea asigurării funcţionării folosinţei

# valorile limită admisibile ale indicatorilor de calitate a apei din forajele de monitorizare vor fi mai mici sau cel mult egale cu valorile de referinţă (proba martor)

* să realizeze urmărirea în timp a forajelor de monitorizare, în vederea asigurării monitorizării permanente a apelor subterane şi să transmită anual autorităţilor de gospodărire a apelor sinteza observaţiilor , a măsurătorilor şi a măsurilor luate
* să menţină în stare de funcţionare toate forajele de observaţie existente şi să monitorizeze influenţa depozitului de deşeuri asupra calităţii apelor subterane/ape freatice
* în procesul de depunere a deşeurilor să nu se deterioreze sub nici o formă sistemul de etanşare al depozitului
* este intezisă evacuarea de ape uzate din şi de pe suprafaţa depozitului în receptor natural, precum şi pe terenurile din vecinătatea depozitului
* să întreţină malurile şi albia receptorului autorizat în zona de vărsare a apelor epurate,
* să întreţină albia cursului de apă (pârâul Valea Sălcii) în aval de zona de evacuare, pe o lungime de 100 – 200 m, după caz, pentru protejarea faunei şi florei acvatice a receptorului în aval, precum şi pentru asigurarea secţiunii de scurgere a apelor,
* se va urmări periodic gradul de umplere cu apă/nămol a bazinelor de decantare şi stocare a nămolului şi levigatului şi se va realiza curăţirea/evacuarea lor, ori de câte ori este nevoie,
* în cazul producerii unor poluări accidentale în pârâul Valea Sălcii să anunţe SGA Sibiu şi ABA Olt şi să intervină pentru limitarea acestora. Se vor lua măsuri în vederea depoluării zonei, întreaga răspundere din punct de vedere al depoluării zonei şi suportării eventualelor costuri revine beneficiarului,
* să deţină şi să reactualizeze, de câte ori este nevoie, „Planul de prevenire şi de combatere a poluărilor accidentale”. Să dispună permanent de utilaje, mijloace, materiale şi personal necesar în situaţii de poluări accidentale şi să acţioneze în conformitate cu prevederile planului menţionat mai sus,
* alimentarea cu carburant a maşinilor, utilajelor, echipamentelor ce deservesc depozitul se va face numai în locuri special amenajate, dotate cu mijloace de intervenţie şi echipamente necesare intervenţiei în vaz de poluări accidentale.

#

# 10.3.ZGOMOTUL

**Receptori:** obiectivul este amplasat la distanţă mai mare de 1000 m faţă de zonele locuite.

**10.3.1.** Valoarea admisă a zgomotului la limita incintei, nu va depăşi nivelul de zgomot echivalent continuu de 65 dB (A), la valoarea curbei de zgomot Cz 60 dB.

**10.3.2.** Conform Ordinului nr. 119/2014, activitățile de pe amplasament trebuie să se desfășoare astfel încât în teritoriile protejate să fie asigurate și respectate valorile-limită ale indicatorilor de zgomot, după cum urmează:

* în perioada zilei, nivelul de presiune acustică continuu echivalent ponderat A (LAeqT), măsurat la exteriorul locuinței conform standardului SR ISO 1996/2-08, la 1,5 m înălțime față de sol, să nu depășească 55 dB și curba de zgomot Cz 50,
* în perioada nopții, între orele 23,00-7,00, nivelul de presiune acustică continuu echivalent ponderat A (LAeqT), măsurat la exteriorul locuinței conform standardului SR ISO 1996/2-08, la 1,5 m înălțime față de sol, să nu depășească 45 dB și, respectiv, curba de zgomot Cz

**10.3.3.** Măsurătorile şi calculul nivelului de zgomot echivalent continuu se vor face respectând prevederile STAS 6161/1-89 , STAS 6156-86 şi STAS 6161/3-82.

**10.3.4.** Alte acte normative în domeniu necesar a fi respectate: HG nr. 321/2005 privind evaluarea şi gestionarea zgomotului ambiental, republicată în 10.01.2008.

**11. GESTIUNEA DEŞEURILOR ŞI A SUBSTANŢELOR CHIMICE PERICULOASE**

**11.1. Prevederi generale**

**11.1.1.** Operatorul are obligaţia evitării producerii deşeurilor. În cazul în care aceasta nu poate fi evitată, valorificarea deşeurilor, iar în caz de imposibilitate tehnică şi economică, neutralizarea şi eliminarea acestora, evitându-se sau reducându-se impactul asupra mediului.

**11.1.2.** Eliminarea sau valorificarea deşeurilor trebuie să se desfăşoare aşa cum este precizat la punctul 11.1.19. din prezenta autorizaţie şi în conformitate cu legislaţia naţională în domeniu. Nu trebuie eliminate sau valorificate alte deşeuri nici pe amplasament, nici în afara amplasamentului, fără a informa în prealabil autoritatea competentă pentru protecţia mediului şi fără acordul scris al acesteia.

**11.1.3. Transportul deşeurilor**

Deşeurile expediate în afara amplasamentului pentru recuperare sau eliminare pot fi transportate numai de către agenţi economici autorizaţi, cu respectarea prevederilor H.G. nr. 1061/2008. Deşeurile trebuie transportate doar de la amplasamentul activităţii la amplasamentul de recuperare/eliminare fără a afecta în sens negativ mediul şi în conformitate cu reglementările legale în vigoare, pe baza formularelor prevăzute în Anexele 1, 2 şi 3 ale hotărârii de guvern, funcţie de categoria deşeurilor şi destinaţia acestora.

**11.1.4.** Gestionarea tuturor categoriilor de deşeuri se va realiza cu respectarea strictă a prevederilor Legii nr. 211/2011(r1) privind regimul deşeurilor.

**11.1.5.** Operatorul are obligaţia să desemneze o persoană din rândul angajaţilor proprii care să urmărească şi să asigure îndeplinirea obligaţiilor prevăzute de Legea nr. 211/2011(r1) privind regimul deşeurilor sau să delege această obligaţie unei terţe persoane. Persoanele desemnate trebuie să fie instruite în domeniul gestiunii deşeurilor, inclusiv a deşeurilor periculoase, ca urmare a absolvirii unor cursuri de specialitate.

**11.1.6.** Gestionarea deşeurilor trebuie să se realizeze fără a pune în pericol sănătatea umană şi fără a dăuna mediului, în special:

   a) fără a genera riscuri pentru aer, apă, sol, faună sau floră;

   b) fără a crea disconfort din cauza zgomotului sau a mirosurilor;

   c) fără a afecta negativ peisajul sau zonele de interes special.

**11.1.7.** Operatorul are obligaţiasăcolecteze separat toate deşeurile generate pe amplasament.

**11.1.8.** Deşeurile vor fi colectate şi depozitate temporar pe tipuri şi categorii, fără a se amesteca.

**11.1.9.** Abandonarea deşeurilor este interzisă.

**11.1.10.** Eliminarea deşeurilor în afara spaţiilor autorizate în acest scop este interzisă.

**11.1.11.** Zonele de depozitare temporară a deşeurilor vor fi marcate şi semnalizate cu precizarea capacităţii şi a perioadei de stocare. Recipienţii vor fi inscripţionaţi, verificaţi periodic, asigurându-se proceduri pentru containerele avariate.

**11.1.12. Deşeuri periculoase**

* Operatorul are obligaţia să efectueze şi să deţină o caracterizare a deşeurilor periculoase generate din propria activitate şi a deşeurilor care pot fi considerate periculoase din cauza originii sau compoziţiei, în scopul determinării posibilităţilor de amestecare, a metodelor de tratare şi eliminare a acestora.
* Producătorii/deţinătorii de deşeuri periculoase, precum şi operatorii economici autorizaţi din punctul de vedere al protecţiei mediului să desfăşoare activităţi de colectare, transport, stocare, tratare sau valorificare a deşeurilor periculoase sunt obligaţi să colecteze, să transporte şi să stocheze separat diferitele categorii de deşeuri periculoase, în funcţie de proprietăţile fizico-chimice, de compatibilităţi şi de natura substanţelor de stingere care pot fi utilizate pentru fiecare categorie de deşeuri în caz de incendiu, astfel încât să se poată asigura un grad ridicat de protecţie a mediului şi a sănătăţii populaţiei, incluzând asigurarea trasabilităţii de la locul de generare la destinaţia finală.
* Producătorii şi deţinătorii de deşeuri periculoase au obligaţia să nu amestece diferitele categorii de deşeuri periculoase cu alte categorii de deşeuri periculoase sau cu alte deşeuri, substanţe ori materiale. Amestecarea include diluarea substanţelor periculoase.
* Producătorii de deşeuri sunt obligaţi să se asigure că pe durata efectuării operaţiunilor de colectare, transport şi stocare a deşeurilor periculoase acestea sunt ambalate şi etichetate potrivit prevederilor Regulamentului (CE) nr. 1.272/2008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, de modificare şi de abrogare a directivelor 67/548/CEE şi 1999/45/CE, precum şi de modificare a Regulamentului (CE) nr. 1.907/2006, ale Hotărârii Guvernului nr. 1.408/2008 privind clasificarea, ambalarea şi etichetarea substanţelor periculoase şi ale Hotărârii Guvernului nr. 937/2010 privind clasificarea, ambalarea şi etichetarea la introducerea pe piaţă a preparatelor periculoase.

**11.1.13. Evidenţa gestiunii deşeurilor**

* Operatorul are obligaţia să asigure evidenţa gestiunii deşeurilor pentru fiecare tip de deşeu, în conformitate cu modelul prevăzut în anexa nr. 1 la Hotărârea Guvernului nr. 856/2002, cu completările ulterioare, şi să transmită anual centralizarea gestiunii deşeurilorla A.P.M. Sibiu. Titularul activităţii/operatorul are obligaţia să păstreze evidenţa gestiunii deşeurilor cel puţin 3 ani.
* Producătorii şi deţinătorii de deşeuri, persoane juridice trebuie să păstreze buletinele de analiză care caracterizează deşeurile periculoase generate din propria activitate şi să le transmită, la cerere, autorităţilor competente pentru protecţia mediului.
* Operatorul are obligaţia să ţină pentru deşeurile periculoase o evidenţă cronologică a cantităţii, naturii, originii şi, după caz, a destinaţiei, a frecvenţei, a mijlocului de transport, a metodei de tratare, precum şi a operaţiunilor prevăzute în anexele nr. 2 şi 3 din Legea nr. 211/2011(r1) şi să o pună la dispoziţia autorităţilor competente, la cererea acestora.

**11.1.15.** **Uleiuri uzate**

Se vor respecta dispoziţiile H.G. nr. 235/2007 privind gestionarea uleiurilor uzate.

**11.1.16. Deşeuri de echipamente electrice şi electronice**

Se vor respecta dispoziţiile O.U.G. nr. 5/2015 privind deşeurile de echipamente electrice şi electronice.

**11.1.17. Baterii şi acumulatori şi deşeuri de baterii şi acumulatori, anvelope uzate**

Sevor respecta prevederile H.G.nr. 1132/2008 privind regimul bateriilor şi acumulatorilor şi al deşeurilor de baterii şi acumulatori.

**11.1.18. Anvelope uzate**

Se vor respecta prevederile H.G. nr. 170/2004 privind gestionarea anvelopelor uzate.

**11.1.18. Transferul deşeurilor**

Se vor respecta prevederile Regulamentului (CE) nr. 1013/2006 privind transferurile de deşeuri.

**11.1.19. Deşeuri generate din activităţile de exploatare a depozitului, mod de gestionare**

|  |  |  |  |  |  |
| --- | --- | --- | --- | --- | --- |
| **Denumire deseu/****Cantitate generată** | **Cod conform****HG 856/2002** | **Periculozitate** | **Mod de stocare temporara** | **Mod de valorificare** | **Mod de eliminare** |
| namoluri de la tratarea fizico-chimica, altele decat cele specificate la 19 02 05\* | 19 02 06 | nepericulos |  |  | Eliminare prin depozitare in depozitul D.E.D.M.I. Cristian |
| ambalaje care contin reziduuri sau sunt contaminate cu substante periculoase | 15 01 10\* | periculos | Magazie, betonatǎ, acoperitǎ și securizatǎ | Valorificare prin operatori economici autorizati | Eliminare prin operatori economici autorizati daca nu e posibilă valorificarea  |
| baterii cu plumb | 16 06 01\* | periculos | Depozitare in tavi metalice, ȋn halǎ | Valorificate prin operatori economici autorizati |  |
| filtre de ulei | 16 01 07\* | periculos | Depozitare in recipient metalic, in halǎ | Valorificate prin operatori economici autorizati |  |
| uleiuri minerale neclorurate de motor, de transmisie si de ungere | 13 02 05\* | periculos | recipient metalic, in halǎ | Valorificate prin operatori economici autorizati |  |
| uleiuri sintetice de motor, de transmisie si de ungere | 13 02 06\* | periculos | recipient metalic, in halǎ | Valorificate prin operatori economici autorizati |  |
| anvelope scoase din uz | 16 01 03 | nepericulos | platforma betonata,in interiorul halei  | Valorificate prin operatori economici autorizati |  |
| fier si otel | 17 04 05 | nepericulos | platforma betonata,in interiorul halei  | Valorificate prin operatori economici autorizati |  |
| ambalaje de hartie si carton | 15 01 01 | nepericulos | Big bags-uri | Valorificate prin operatori economici autorizati |  |
| ambalaje de materiale plastice | 15 01 02 | nepericulos | Big bags-uri | Valorificate prin operatori economici autorizati |  |
| deseuri municipale amestecate | 20 03 01 | nepericulos | pubela |  | Eliminare prin depozitare in depozitul D.E.D.M.I. Cristian |

**Notă :** depozitarea temporară a deşeurilor pe amplasament se va face în condiţii de siguranţă, în spaţii special amenajate, protejate corespunzător împotriva dispersiei în mediu şi poluării solului, apelor de suprafaţă şi subterane, pe tipuri de deşeuri, cu respectarea legislaţiei specifice în vigoare.

**11.2. Procedura de recepţie şi acceptare a deşeurilor în depozitul ecologic**

**11.2.1.** Operatorul, în condiţiile prezentei autorizaţii, va realiza depozitarea şi supravegherea depozitului în conformitate cu cele mai bune practici atât în ceea ce priveşte cantităţile cât şi modul de depozitare al deşeurilor.

**11.2.2** Deşeurile primite care pot fi depozitate trebuie să se regăsească în autorizaţia integrată de mediu a depozitului, (prevăzute în Anexa 1 a prezentei autorizaţii) şi să corespundă cu prevederile legale în vigoare.

**11.2.3.** Vor fi acceptate la depozitare numai deşeuri din localităţile deservite de depozit aşa după cum sunt specificate în prezenta autorizaţie. Acceptarea la depozitare a deşeurilor provenite din alte localităţi se poate realiza numai cu acceptul scris al autorităţii de mediu.

**11.2.4.** Se interzice depozitarea următoarelor deşeuri :

* deşeuri lichide,
* deşeuri explozive, corozive, oxidante, foarte inflamabile sau inflamabile, proprietăţi ce sunt definite în Legea nr. 211/2011 (r1) privind regimul deşeurilor;
* deşeuri periculoase medicale sau alte deşeuri clinice periculoase de la unităţi medicale sau veterinare cu proprietatea H9, definită conform Legii nr. 211/2011 (r1) privind regimul deşeurilor;
* toate tipurile de anvelope uzate, întregi sau tăiate, excluzând anvelopele folosite ca materiale în construcţii într-un depozit;
* orice alt tip de deşeu care nu satisface criteriile de acceptare, conform prevederilor anexei nr. 3 din HG 349/2005

**11.2.5.** Operatorul depozitului trebuie să asigure toate măsurile necesare pentru ca deşeurile pe care le preia în vederea depozitării să respecte condiţiile prevăzute în autorizaţia integrată de mediu şi cele legate de protecţia mediului şi sănăţăţii umane.

**11.2.6.** Deşeurile acceptate la depozitare trebuie să îndeplinească următoarele criterii:

* să figureze în lista deşeurilor acceptate la depozitare conform autorizaţiei integrate de mediu
* să fie livrate numai de transportatori autorizaţi, cu excepţia transportatorilor particulari, care aduc deşeuri în cantităţi mici ( sub 1 mc).
* să fie însoţite de documentele necesare, conform normativului tehnic şi criteriilor de recepţie prevăzute de operatorul depozitului.

**11.2.7.** La primirea transportului de deşeuri se efectuează un control de recepţie. Controlul de recepţie poate fi efectuat numai de persoane specializate şi constă în:

* verificarea documentelor care însoţesc transportul de deşeuri: cantitatea, caracteristicile, sursa de provenienţă şi natura deşeurilor, inclusiv buletine de analiză pentru deşeurile industriale (după caz), date despre transportator,
* inspecţia vizuală, în vederea controlului stării de agregare a deşeurilor (nămolul de la epurarea apelor uzate poate avea o umiditate de cel mult 65%) şi pentru verificarea conformării deşeurilor transportate cu documentele însoţitoare,
* cântărirea deşeurilor,
* prelevarea probelor, dacă este cazul şi efectuarea analizei de control (rapidă pentru deşeurile nepericuloase).

Toate rezultatele controalelor de recepţie se înregistrează în jurnalul de funcţionare (în formă electronică sau scrisă).

**11.2.8.** Dacă în urma controlului de recepţie rezultă că sunt respectate toate cerinţele de acceptare, operatorul dirijează transportul de deşeuri către zona de depozitare. Controlul vizual se repetă şi la descărcarea deşeurilor

**11.2.9.** Dacă în urma controlului vizual apar îndoieli cu privire la respectarea cerinţelor pentru depozitare sau se constată că există diferenţe între documentele însoţitoare şi deşeurile livrate, atunci se efectuează o analiză de control, parametrii analizaţi fiind stabiliţi în funcţie de tipul şi aspectul deşeurilor. În cazurile în care se efectuează analize de control, se prelevează şi probe martor, care trebuie păstrate minimum 1 lună.

**11.2.10.** Dacă deşeurile nu sunt acceptate la depozitare, operatorul depozitului informează imediat generatorul şi autoritatea competentă, aceasta din urmă stabilind măsurile care trebuie luate. Până la aplicarea măsurilor decise, deşeurile rămân în zona de securitate. Toate aceste cazuri se înregistrează în jurnalul de funcţionare.

**11.2.11.** Dacă deşeurile livrate nu corespund cu documentele însoţitoare, fără a aduce atingere dispoziţiilor Regulamentului (CE) nr. 1.013/2006 al Parlamentului European şi al Consiliului din 14 iunie 2006 privind transferurile de deşeuri, atunci când deşeurile nu sunt acceptate în depozitul de deşeuri, operatorul are obligaţia de a informa imediat autorităţile competente pentru protecţia mediului cu privire la refuzul de a accepta deşeurile.

**11.2.12.** Inregistrarea deşeurilor acceptate la depozitare se face după cum urmează: fiecare transport de deşeuri nepericuloase trebuie să fie însoţit de un formular de încărcare-descărcare nepericuloase, întocmit conform Anexei nr.3 din H.G. nr.1061/2008. Formularul încărcare-descărcare deşeuri nepericuloase se înregistrează de către operatorul depozitului într-un registru securizat, înseriat şi numerotat pe fiecare pagină.

**11.2.13.** La recepţia deşeurilor pentru depozitare se va respecta prevederile Legii nr. 211/2011 (r1), ale H.G. nr. 349/2005, ale Ord. 757/2004, ale Ordinului nr. 95/2005, precum şi prevederile Planurilor naţionale, regionale, şi judeţene de gestionare a deşeurilor privind colectarea selectivă a acestora. Operatorul va efectua modificări în procedura de acceptare a deşeurilor în funcţie de apariţia de acte legislative noi privind colectarea selectivă a anumitor categorii de deşeuri.

**11.2.14**. Procedura de acceptare a deşeurilor în depozitul de deşeuri va fi adaptată schimbărilor legislative care sunt impuse de strategia naţională privind reducerea cantităţii de deşeuri biodegradabile aduse spre depozitare.

#

# 11.3. Depunerea deşeurilor

**11.3.1. Cerinţe de depozitare**

* Deşeurile se depun astfel încât pe timpul întregii perioade de funcţionare să aibă influenţe reduse asupra omului şi mediului înconjurător.
* Deşeurile se depun şi se distribuie în straturi cât se poate de subţiri: max. 1 m , apoi se compactează. Densitatea de compactare pentru deşeurile menajere trebuie să fie de minim 0,8 tone/m3.
* Deşeurile nepericuloase care nu provin din gospodării (nămol, deşeuri prăfoase, deşeuri industriale, deşeuri voluminoase) se depun pe depozite numai amestecate cu deşeuri menajere. *Nămolul se depozitează amestecat cu deşeuri menajere în proporţie de 1:10.*
* Deşeurile pot fi descărcate numai după indicaţiile operatorului de la locul de descărcare. Către zona de descărcare vor fi dirijate numai utilajele care transportă deşeuri, încât acestea să nu reprezinte un pericol pentru personal, iar toate deşeurile descărcate să poată fi distribuite, controlate şi compactate imediat.
* Toate deşeurile se controlează vizual la intrarea în depozit şi la descărcare.
* Descărcarea unui transport de deşeuri este supravegheată şi controlată de o persoană instruită în acest scop.
* Operatorii din zona de descărcare trebuie să poarte echipament de protecţie colorat, uşor de recunoscut.
* În zona de descărcare se montează panouri pentru interzicerea fumatului.
* La descărcarea deşeurilor prăfoase, acestea se umezesc şi se acoperă imediat cu alte deşeuri sau cu materiale minerale.

**11.3.2. Acoperirea deşeurilor/a celulelor de depozitare**

* Deşeurile descărcate şi compactate pe depozitele de clasă b se acoperă periodic, în funcţie de condiţiile de operare şi de prevederile autorizaţiei de mediu, pentru a evita mirosurile, împrăştierea de vânt a deşeurilor uşoare şi apariţia insectelor şi a păsărilor. Acoperirea are ca scop şi îmbunătăţirea aspectului depozitului. Drept material pentru acoperire se pot utiliza deşeuri solide minerale, cum ar fi sol, deşeuri din construcţii şi demolări, cenuşă, compost. Deşeurile prăfoase nu pot fi utilizate
* După umplerea completă şi nivelarea unei celule de depozit, stratul de impermeabilizare a suprafeţei se aplică imediat. Depozitele de deşeuri menajere sunt prevăzute mai întâi cu o acoperire provizorie, din pământ, în perioada în care au loc cele mai mari tasări (3-5 ani). Stratul de pământ pentru acoperire trebuie să aibă o grosime de 30-50 cm, iar pe el se plantează gazon.

**12. INTERVENŢIA RAPIDĂ, PREVENIREA ŞI MANAGEMENTUL SITUAŢIILOR DE URGENŢĂ**

**12.1.** Operatorul trebuie să se asigure că există o procedură de intervenţie rapidă, care să trateze orice situaţie de urgenţă care poate apărea pe amplasament. Această procedură trebuie să includă prevederi pentru minimizarea efectelor asupra mediului, apărute în urma oricărei situaţii de urgenţă.

**12.2.** Politica de prevenire şi management a situaţiilor de urgenţă este materializată într-un **Plan operativ de prevenire şi management al situaţilor de urgenţă**. Societatea deţine acest plan care va fi revizuit anual, actualizat, după caz. Planul trebuie să fie disponibil pe amplasament în orice moment pentru inspecţia personalului cu drept de control al autorităţilor de specialitate.

**13. MONITORIZAREA ACTIVITĂŢII**

**13.1. Prevederi generale privind monitorizarea**

**13.1.1**. Monitorizarea se va efectua prin două tipuri de acţiuni:

- supraveghere din partea organelor abilitate şi cu atribuţiuni de control;

- automonitorizarea.

**13.1.2.** Automonitorizarea este obligaţia societăţii şi are următoarele componente:

- monitorizarea emisiilor şi calităţii factorilor de mediu;

- monitorizarea tehnologică/monitorizarea variabilelor de proces;

- monitorizarea post – închidere.

**13.1.3**. Automonitoringul emisiilor în faza de exploatare are ca scop verificarea conformării cu condiţiile impuse de autorităţile competente. Automonitorizarea emisiilor constă în urmărirea poluanţilor emişi şi este obligaţia titularului.

**13.1.4.** Operatorul trebuie să realizeze prelevările, analizele, măsurătorile, examinările, întreţinerile prevăzute în prezenta autorizaţie.

**13.1.5.** Monitorizarea emisiilor se va face de către laboratoare care deţin acreditarea cerută de legislaţia naţională. În cazul în care operatorul activităţii realizează monitorizarea emisiilor prin laboratorul propriu, o dată pe an va realiza monitorizarea/măsurarea emisiilor în paralel cu un laborator acreditat pentru încercările prevăzute în prezenta autorizaţie. Standardele utilizate pentru toate încercările, vor fi cele utilizate în U.E. (EN, ISO).

**13.1.6.** Frecvenţa, metodele şi scopul monitorizării, prelevării şi analizelor, aşa cum sunt prevăzute în prezenta autorizaţie, pot fi modificate doar cu acordul scris al autorităţii competente pentru protecţie a mediului.

**13.1.7.** Toate rezultatele măsurătorilor trebuie înregistrate, prelucrate şi prezentate într-o formă adecvată pentru a permite autorităţilor competente pentru protecţia mediului să verifice conformitatea cu condiţiile de funcţionare autorizate şi valorile limită de emisie stabilite.

**13.1.8.** Operatorul este obligat să informeze cu regularitate autoritatea competentă pentru protecţia mediului despre rezultatul monitorizării emisiilor (anual în cadrul RAM) şi în termenul cel mai scurt despre orice incident sau accident care afectează semnificativ mediul.

**13.1.9.** Echipamentele de monitorizare şi analiză trebuie exploatate, întreţinute şi verificate astfel încât monitorizarea să reflecte cu precizie emisiile sau evacuările. Calibrarea acestora se va face conform legislaţiei în vigoare.

**13.1.10.** Operatorul trebuie să asigure persoanelor împuternicite pentru verificare, inspecţie şi control accesul sigur şi permanent la următoarele puncte de prelevare şi monitorizare: punctele de prelevare a emisiilor în aer, punctele de prelevare a apelor uzate la evacuarea lor în canalizare, evacuare în emisar, foraje de control a apelor subterane, zonele de depozitare a deşeurilor pe amplasament, accesul la orice alte puncte de prelevare şi monitorizare cerute de autoritatea de mediu.

**13.1.11.** Operatorul depozitului este obligat să instituie un sistem de automonitorizare a depozitului de deşeuri şi să suporte costurile acestuia. Procedurile de control şi monitorizare în faza de exploatare trebuie să includă: automonitorizarea tehnologică şi automonitorizarea calităţii factorilor de mediu.

13.1.12. Operatorul are obligația respectării cerințelor de monitorizare pentru depozitele de deșeuri nepericuloase (clasa b) conform prevederilor H.G. nr. 349/2005 privind depozitarea deșeurilor, cu modificările și completările ulterioare, și ale Normativ tehnic privind depozitarea deseurilor nr. 757/2004.

# 13.2. Automonitorizarea tehnologică a depozitului

Monitoringul tehnologic este o acţiune distinctă şi are ca scop verificarea periodică a stării şi funcţionării amenajărilor din depozitul de deşeuri nepericuloase în vederea reducerii riscurilor unor accidente la mijloacele de transport sau în depozit prin incedii şi explozii, distrugerea stratului de impermeabilizare colmatarea sistemului de drenaj tasării inegale ale deşeurilor.

**13.2.1**. Se va asigura verificarea permanentă a stării şi funcţionării următoarelor amenajări şi dotări din depozit:

* Starea drumului de acces şi a drumurilor din incintă;
* Starea impermeabilizării depozitului;
* Funcţionarea sistemelor de drenaj;
* Funcţionarea drenurilor de gaze din masa deşeurilor, a sistemelor de captare utilizarea lor în condiţii de siguranţă pentru personal şi mediu
* Starea stratului de acoperire în zonele unde nu se face depozitarea curentă
* Funcţionarea instalaţiilor de evacuare a apelor pluviale şi a levigatului
* Gradul de umplere a bazinelor de colectare a apelor uzate menajere şi a levigatului
* Starea altor utilaje şi instalaţii existente în cadrul depozitului, cum ar fi cele de compostare, sortarea materialelor reciclabile, spălare/dezinfecţie auto, incinerare.

**13.2.2.** Se va asigura urmărirea gradului de tasare şi a stabilităţii depozitului

* comportarea taluzurilor şi a digurilor;
* urmărirea anuală a gradului de tasare a zonelor deja acoperite, apariţia unor tasări diferenţiate şi stabilirea măsurilor de prevenire a lor
* aplicarea măsurilor de prevenire a pierderii stabilităti depozitului
* modul corect de depune a straturilor de deşeuri

**13.2.3.**Operatorul va controla anual conductele de levigat, iar tipul şi dimensiunea deteriorărilor constatate vor fi înregistrate în planurile stării de fapt ţinându-se seama de următoarele:

* deteriorări mecanice: deformări, fisuri, rupturi, deteriorări ale îmbinărilor
* depuneri de cruste

**13.2.4.** Operatorul are obligatia să informeze imediat prin fax sau telefonic A.P.M. Sibiu asupra deficienţelor de funcţionare a sistemului de colectare a levigatului.

# 13.3. Automonitorizarea calităţii factorilor de mediu pentru faza de exploatare

|  |  |  |
| --- | --- | --- |
| **Nr. crt.** | **Natura indicatorilor urmăriţi şi modul de monitorizare**  | **Frecvenţa** |
| 1 | Date meteorologice (nota 1)* cantitatea de precipitaţii
* temperatura minimă, maximă la ora 15
* direcţia şi viteza dominantă a vîntului
* evaporarea ( lisimetru )
* umiditatea atmosferică la ora 15
 | Zilnic ZilnicZilnicZilnicZilnic |
| 2 | Levigat * volumul pentru fiecare punct de evacuare din depozit
* compoziţie levigat (pH,CBO5,substanţe extractibile, nitraţi, sulfuri, şi hidrogen sulfurat, azot amoniacal,sulfaţi, fosfaţi, fosfor total,metale grele (Pb, Cr,Ni,Zn. Fe, Cd,Cu), cianuri
 | LunarTrimestrial |
| 3 | Posibile emisii de gaz şi presiune atmosferică CH4, CO2, H2S, H2 etc. | Trimestrial |
| 4 | Nivelul apei subterane | Semestrial |
| 5  | Compoziţia apei subterane - prin cele 3 foraje ( nota 2 ) | Semestrial |
| 6 | Topografia depozitului* structura şi compozitia depozitului (nota 3)
* comportarea la tasare şi urmărirea nivelului depozitului
 | Anual  |

**Note:**

1. Datele meteorologice servesc la realizarea balanţei apei din depozit şi implicit la evaluarea volumului de levigat ce se acumulează la baza depozitului sau se deversează din depozit.

Datele necesare întocmirii balanţei apei se pot colecta de la cea mai apropiată staţie meteorologică sau prin monitorizarea depozitului.

1. Când prin determinările efectuate se constată atingerea unui prag de alertă se reiau determinările efectuate şi dacă este nevoie se aplică planul de intervenţie
2. Date pentru planul de situaţie al depozitului, suprafaţa ocupată de deşeuri, volumul şi compoziţia deşeurilor metode de depozitare, timpul şi durata depozitării, calculul capacitaţii remanente de depozitare.

**13.3.2. Monitorizarea calităţii apelor subterane**

Pe amplasament se află trei foraje de observaţie: două în aval şi unul în amonte de depozit.

Pentru determinarea influenţei depozitului asupra stratului freatic, se realizează analize pentru monitorizarea indicatorilor de calitate semestrial (2 probe/an/foraj), pentru următorii indicatori pH ,CBO5, CCO-Cr, NH4. reziduu filtrat la 105o şi metale grele (cadmiu, crom total, zinc, nichel, plumb).

După punerea în funcţiune a forajelor de monitorizare, au fost prelevate probe de apă din forajele de monit rizare şi s-au constituit ca valori de referinţă pentru indicatorii de calitate a apelor subterane (probe martor) şi monitorizările ulterioare ale calităţii apei subterane.

**13.3.3. Monitorizarea calităţii apelor uzate tehnologice epurate**

|  |  |  |
| --- | --- | --- |
| **Indicatorii de calitate** | **Frecvenţa de monitorizare** | **Metode de analiză** |
| pH | Trimestrial  | STANDARD |
| CBO5 | Trimestrial  | STANDARD |
| CCO –Cr | Trimestrial  | STANDARD |
| Materii in suspensie | Trimestrial  | STANDARD |
| Amoniu(NH4) | Trimestrial  | STANDARD |
| Fosfor total | Trimestrial  | STANDARD |
| Substante extractibile | Trimestrial  | STANDARD |
| Azot total | Trimestrial  | STANDARD |
| Azotiţi | Trimestrial  | STANDARD |
| Azotaţi  | Trimestrial | STANDARD |
| Cadmiu | Trimestrial  | STANDARD |
| Nichel | Trimestrial  | STANDARD |
| Cupru | Trimestrial  | STANDARD |
| Plumb | Trimestrial  | STANDARD |
| Zinc | Trimestrial  | STANDARD |
| Sulfuri şi hidrogen sulfurat | Trimestrial  | STANDARD |
| Reziduu filtrat la 105oC | Trimestrial | STANDARD |

Notă: conform autorizaţiei de gospodărire a apelor faţă de indicatorii prevăzuţi în tabelul de mai sus operatorul va realiza un screening privind identificarea indicatorilor de calitate ai apelor uzate epurate evacuate specifici tipului de activitate, conform Ordinului 31/2006, în termen de 6 luni de la data emiterii prezentei autorizaţii.

**Condiție:**

In eventualitatea în care orice analize sau observaţii relevă contaminarea apelor pluviale din orice sursă, titularul autorizaţiei are obligaţia să:

* realizeze imediat o investigaţie pentru a identifica şi izola sursa de contaminare;
* ia măsuri pentru prevenirea extinderii contaminării şi să minimizeze efectele oricărei
* contaminări a mediului;
* să notifice accidentul autorităţii competente pentru protecţia mediului şi autorităţii competente de gospodărire a apelor cât mai curând posibil.

# 13.3.4. Monitorizarea deșeurilor rezultate din activitatea de exploatare a depozitului

Evidenţa deşeurilor se va realiza conform H.G. nr. 856/2002, privind evidenţa gestiunii deşeurilor.

# 13.4. Monitorizarea post-închidere a depozitului

**13.4.1.** Perioada de urmărire post –închidere este de minim 30 ani şi poate fi prelungită dacă se constată că depozitul nu este încă stabil şi prezintă un risc potenţial pentru factorii de mediu

**13.4.2.**Se va realiza monitorizarea topografiei depozitului

* structura şi compoziţia depozitului - anual
* comportarea la tasare şi urmărirea nivelului depozitului - anual

**13.4.3.** Deformarea sistemului de etanşare la suprafaţa depozitului de deşeuri se determină la intervale de un an

**13.4.4.** La intervale de jumătate de an se execută inspecţii ale depozitului scos din funcţiune. Se urmăresc următoarele:

* starea stratului vegetal
* starea sistemului de drenaj
* destinaţia post închidere

**13.4.5.** Supraînălţarea depozitului peste înălţimea maximă de umplere +453,00 (sistem local de referinţă) prevăzută în documentaţie este interzisă.

**13.4.6.**Rezultatele activităţii de monitorizare post – închidere vor fi păstrate în Registrul de funcţionare pe toată durata programului şi închiderea acestuia conform prevederilor legale în vigoare

**13.4.7.**Monitorizarea post închidere se va realiza conform Anexei nr.4 din HG 349/2005 şi cuprinde:

* Determinarea cantitativă şi calitativă a levigatului
* Determinarea cantitativă şi calitativă a gazului de depozit
* Înregistrarea datelor meteo (precipitaţii, temperatură, vânt)
* Analiza apelor subterane din puţurile de monitorizare
* Analiza apelor pluviale evacuate
* Determinarea concentraţiilor indicatorilor specifici în aerul ambiental din zona de influenţă a depozitului.
* Determinarea poluanţilor specifici din sol în zona de influenţă a depozitului
* Urmărirea topografiei depozitului
* Utilizarea ulterioară a amplasamentului se va face ţinând cont de restricţiile impuse de existenţa depozitului acoperit şi în funcţie de stabilitatea terenului şi a gradului de risc pe care acesta îl poate prezenta pentru mediu şi sănătate umană.

**14. RAPORTĂRI la autoritatea competentĂ pentru protecŢia mediului ŞI PERIODICITATEA ACESTORA**

**14.1.** Operatorul trebuie să înregistreze toate prelevările, analizele, măsurătorile şi întreţinerile realizate conform cerinţelor prezentei autorizaţii.

**14.2.** Operatorul trebuie să înregistreze toate incidentele care afectează exploatarea normală a activităţii şi care pot crea un risc pentru mediul înconjurător. Această înregistrare trebuie să includă detalii privind natura, extinderea şi impactul incidentului, precum şi circumstanţele care au dat naştere incidentului. Înregistrarea trebuie să includă toate măsurile corective luate pentru gestionarea incidentului şi evitarea reapariţiei.

**14.3.** Înregistrările incidentelor vor fi puse la dispoziţia autorităţii de mediu şi/sau autorităţii de control pentru verificări în timp util. Un raport a incidentelor va fi inclus in RAM.

**14.4.** Operatorul trebuie să înregistreze toate reclamaţiile legate de mediul înconjurător care au legătură cu operaţiile, sau care ar putea fi generate de operaţiile ce au loc în activitatea sa. Fiecare înregistrare de acest tip trebuie să ofere detalii în legătură cu datele şi timpul în care au fost făcute aceste reclamaţii, numele reclamantului şi alte detalii legate de natura plângerii. Înregistrarea trebuie de asemenea să conţină şi răspunsul dat în cazul fiecărui reclamant. Operatorul de activitate va înainta un raport cu toate reclamaţiile de acest tip în timpul următoarei luni către autoritatea competentă pentru protecţia mediului, însoţit de toate amănuntele legate de reclamaţiile existente.

**14.5.** Înregistrările şi raportările vor fi transmise autorităţii competente pentru protecţia mediului, la datele stabilite.

**14.6**. Toate documentele care au stat la baza elaborării autorizaţiei trebuie să fie disponibile şi puse la dispoziţia inspectorilor autorizaţi în timp util.

**14.7.** Operatorul trebuie să menţină un dosar pentru informarea publică, care să fie disponibil publicului, la cerere. Acest dosar trebuie să conţină următoarele: autorizaţia, solicitarea, raportarea anuală privind aspectele de mediu netehnice, alte aspecte pe care titularul autorizaţiei le consideră adecvate.

**14.8.** Operatorul trebuie să se informeze la începutul fiecărui an calendaristic (luna ianuarie a anului în curs) despre conţinutul raportărilor şi datele limită de predare la autoritatea competentă pentru protecţia mediului.

**14.9.** Frecvenţa şi scopul raportării, aşa cum sunt prevăzute în prezenta autorizaţie, pot fi modificate cu acordul scris al autorităţii competente pentru protecţia mediului, care urmăreşte şi centralizează datele transmise.

**14.10.** În scopul diseminării active a informaţiei privind mediul, operatorii au obligaţia de a informa trimestrial publicul, prin afişare pe propria pagina web sau prin orice alte mijloace de comunicare, despre consecinţele activităţilor şi/sau ale produselor lor asupra mediului (H.G. nr. 878/2005 privind accesul publicului la informaţia de mediu, art. 26).

**14.11. Raportări**

|  |  |  |  |
| --- | --- | --- | --- |
| **Raportări** | **Frecvenţa****raportărilor** | **Data limită a****raportării** | **Autoritatea competentă la care se face raportarea** |
| **Orice poluare semnificativă** se va anunţa telefonic | când se produce | în cel mai scurt timp posibil | A.P.M .SibiuG.N.M.- C.J. Sibiu  |
| Reclamaţii (când ele exista) | când există | în luna următoare primirii acesteia | A.P.M .SibiuG.N.M.- C.J. Sibiu |
| Raportul anual de mediu (RAM) | anual | până la data de **01 martie** a fiecărui an pentru anul anterior celui pentru care se realizează raportarea  | A.P.M. SibiuG.N.M.- C.J. Sibiu |
| Raportul anual pentru Registrul poluanţilor emişi, conform Regulamentului EPRTR, aprobat de Hotărârea nr. 140/2008. | anual | până la data de **30 aprilie** a fiecărui an pentru anul anterior celui pentru care se realizează raportarea  | A.P.M. Sibiu  |
| Raportarea inventarului emisiilor în atmosferă, conform O.M. nr. 3299/2012 | anual | până la data de **15 martie** a fiecărui an pentru anul anterior celui pentru care se realizează raportarea sau conform solicitării A.P.M. Sibiu | A.P.M. Sibiu  |
| Raportarea situaţiei gestiunii deşeurilor, potrivit H.G. nr. 856/2002.Datele de raportare se transmit în format electronic sau pe suport de hârtie | anual | până la data de **31 martie** a fiecărui an pentru anul anterior celui pentru care se realizează raportarea | A.P.M. Sibiu  |
| Evidenţa gestiunii deşeurilor colectate, transportate, depozitate temporar, valorificate şi eliminate | lunar | Până la data de 10 ale lunii următoare | A.P.M. Sibiu |
| Raportarea informaţiilor privind uleiul proaspăt consumat, precum şi cantitatea, calitatea, provenienţa, localizarea şi înregistrarea stocării şi predării uleiurilor uzate, conform HG 235/2007 | semestrial | Până la data de **31 iulie**, respectiv **31 ianuarie** | A.P.M. Sibiu |
| Uleiuri - Chestionarul 2.1:Generatori uleiuri exclusiv service-urile şi PFA | anual | 1 februarie – 31 mai | A.P.M. Sibiu |
| Chestionar 4: PRODDES-completat de producătorii de deşeuri | anual | 1 februarie – 15 iunie | A.P.M. Sibiu |
| Chestionar 5: TRAT- completat de operatorii ce tratează deşeuri şi au în gestiune diverse instalaţii de tratare | anual | 1 februarie – 15 iunie | A.P.M. Sibiu |
| Date înregistrate în urma monitorizării depozitului  | anual | In cadrul RAM | A.P.M. Sibiu |
| Raportarea incidentelor semnificative | când se produc | la data producerii | A.P.M. SibiuG.N.M.- C.J. Sibiu |
| Raportarea investiţiilor şi cheltuielilor de mediu | când se produc | la data producerii | A.P.M. Sibiu G.N.M.- C.J. Sibiu |

**Nota:**

1. RAMva fi întocmit în conformitate cu ghidul întocmit de autoritatea competentă pentru protecţia mediului. Câte un exemplar al R.A.M. va fi depus atât pe suport electronic cât şi pe hârtie la A.P.M. Sibiu şi G.N.M.- C.J. Sibiu.
2. Raportarea datelor se va face și în cadrul SIM (sistem informatic de mediu)

**15. OBLIGAŢIILE OPERATORULUI**

**15.1.** Este interzisă operarea fară autorizație integrată de mediu a instalaţiei.

**15.2.** Operatorul are obligația să respecte condițiile prevăzute în autorizația integrată de mediu.

**15.3.** In cazul încălcării oricareia dintre condițiile prevăzute în autorizația integrată de mediu, operatorul are urmatoarele obligaţii:

* informează imediat autoritatea competentă pentru protecția mediului responsabilă cu emiterea autorizației integrate de mediu;
* ia imediat măsurile necesare pentru a restabili conformitatea, în cel mai scurt timp posibil, potrivit condițiilor din autorizația integrată de mediu.

**15.4.** Autoritatea competentă pentru protecția mediului responsabila cu emiterea autorizației integrate de mediu impune operatorului să ia orice măsuri suplimentare pe care aceasta le consideră necesare în vederea restabilirii conformității.

**15.5.** Operatorul are obligația să întrerupă operarea instalației sau a unor părți relevante ale acesteia, în cazul în care încălcarea condițiilor din autorizația integrată de mediu reprezintă un pericol imediat pentru sănătatea umană sau riscă să aibă un efect advers semnificativ imediat asupra mediului, până la restabilirea conformării.

**15.6.** Autorizaţia integrată de mediu impune condiţiile de desfăşurare a activităţii instalaţiei din punct de vedere al protecţiei mediului.

**15.7.** Operatorul are obligația să informeze Agenţia pentru Protecţia Mediului Sibiu cu privire la orice modificări planificate în ceea ce privește caracteristicile, funcționarea sau extinderea instalației, care pot avea consecințe asupra mediului, precum și în ceea ce privește indicarea naturii și a cantităților de emisii care pot fi evacuate din instalație în fiecare factor de mediu, precum și identificarea efectelor semnificative ale acestor emisii asupra mediului. Agenţia pentru Protecţia Mediului Sibiu actualizează, după caz, autorizația integrată de mediu sau condițiile prevăzute în aceasta.

**15.8.** Nicio modificare substanţială planificată a instalaţiei nu se poate realiza fără obţinerea prealabilă a actelor de reglementare corespunzatoare etapelor de dezvoltare a unor astfel de modificări. Orice modificare a caracteristicilor sau a funcționării ori o extindere a unei instalații este considerată substanțială în situația în care o astfel de modificare sau extindere conduce la atingerea pragurilor de capacitate prevazute în anexa nr. 1 a Legii nr. 278/2013 privind emisiile industriale.

**15.9.** In scopul conformarii cu prevederile Legii nr. 278/2013 privind emisiile industriale, autoritatea competentă pentru protecția mediului responsabilă cu emiterea autorizației integrate de mediu reexamineaza, periodic, toate condițiile din autorizația integrată de mediu, și, acolo unde este necesar, le actualizează. La cererea autorității competente, operatorul prezintă toate informațiile necesare în scopul reexaminării condițiilor de autorizare, în special rezultatele monitorizării emisiilor și alte date care permit efectuarea unei comparații a funcționării instalației cu cele mai bune tehnici disponibile prevazute în concluziile BAT aplicabile și cu nivelurile de emisii asociate celor mai bune tehnici disponibile. La reexaminarea condițiilor de autorizare, autoritatea competentă pentru protecția mediului responsabilă cu emiterea autorizației integrate de mediu utilizează toate informațiile obținute în urma monitorizării sau a inspecțiilor instalației.

**15.10.** Autoritatea competentă pentru protecția mediului responsabilă cu emiterea autorizației integrate de mediu ia măsurile necesare pentru ca, în termen de 4 ani de la publicarea deciziilor privind concluziile BAT aplicabile activității principale a unei instalatii, să se asigure că:

* toate condițiile din autorizația integrată de mediu pentru instalație sunt reexaminate și, dacă este necesar, actualizate, în vederea asigurării conformării cu prevederile Legii nr. 278/2013 privind emisiile industriale;
* instalația este conformă cu noile condiții de autorizare.

**15.11.** In procesul de reexaminare a autorizației integrate de mediu se iau în considerare toate concluziile BAT, noi sau actualizate, aplicabile instalației, publicate dupa dată acordarii autorizației integrate de mediu sau după data ultimei reexaminari a acesteia.

**15.12.** In cazul în care pentru o instalație nu sunt elaborate concluziile BAT, condițiile de autorizare sunt reexaminate și, dacă este necesar, actualizate, acolo unde evoluția celor mai bune tehnici disponibile permite reducerea considerabilă a emisiilor.

**15.13.** Autoritatea competentă pentru protecția mediului responsabilă cu emiterea autorizației integrate de mediu reexaminează și, în cazul în care este necesar, actualizează condițiile de autorizare, cel puțin în urmatoarele situații:

* poluarea produsă de instalație este semnificativă, astfel încât se impune revizuirea

 valorilor limită de emisie existente în autorizația integrată de mediu sau includerea

de noi valori limită de emisie pentru alți poluanți;

* din motive de siguranța în funcționare, este necesară utilizarea altor tehnici;
* este necesară respectarea unui standard nou sau revizuit de calitate a mediului care prevede condiții mai stricte decât cele care pot fi atinse prin aplicarea celor mai bune tehnici disponibile se impun în autorizația integrată de mediu, măsuri suplimentare, fără a afecta alte măsuri care se aplica pentru conformarea cu standardele de calitate a mediului;
* prevederile unor noi reglementari legale o impun.

**15.14.** Autoritatea competentă pentru protecția mediului responsabilă cu emiterea autorizației integrate de mediu reexamineaza și, dacă este cazul, actualizează condițiile de autorizare în oricare alte situații considerate, în mod obiectiv și justificat, necesare, fără a aduce atingere prevederilor legale în vigoare.

**15.15.** Autorizaţia integrată de mediu include prevederile actului de reglementare emis de autoritatea competentă în domeniul apelor. Operatorul este obligat să prezinte la autoritatea competentă pentru protecţia mediului orice revizuire a autorizaţiei de gospodărire a apelor pentru instalaţie, în termen de 14 zile de la primire.

**15.16.** Prezenta autorizaţie este emisă în scopul protecţiei integrate a mediului şi nimic din prezenta autorizaţie nu va fi interpretat ca negând obligaţiile statutare ale operatorul sau cerinţele altor acte juridice sau reglementări.

**15.17.** Operatorul are obligaţia achitării sumelor la Fondul pentru mediu, în conformitate cu O.U.G. nr. 196/2005, aprobată prin Legea nr. 105/2006 şi a legislaţiei subsecvente în vigoare.

**15.18.** Operatorul este obligat să respecte legislaţia de mediu în vigoare, cu toate modificările/ completările intervenite ulterior emiterii actului de reglementare, până la expirarea valabilităţii acestuia.

**15.19.** Obligaţii ale operatorului privind depozitul de deşeuri nepericuloase:

* respectarea prevederilor H.G. nr. 349/2005, privind depozitarea deşeurilor cu modificările şi completările ulterioarea, ale Ordinului nr. 757/2004 pentru aprobarea Normativului tehnic privind depozitarea deşeurilor în exploatarea şi închiderea depozitelor de deșeuri şi ale Ordinului nr. 95/2005 privind stabilrea criteriilor de acceptare şi proceduri preliminare de acceptare a deşeurilor la depozitare şi lista naţională de deşeuri acceptate în fiecare clasă de depozit,
* constituirea fondului pentru închiderea şi urmărirea postînchidere a depozitului de deşeuri nepericuloase(conform H.G. nr. 349/2005 cu modificările şi completarile aduse de H.G. nr. 1292/2010). Fondul de ȋnchidere se păstrează într-un cont purtător de dobandă deschis la o bancă comercială. Fondul de ȋnchidere se constituie în limita sumei stabilite prin proiectul depozitului şi se realizează prin eşalonarea acestei sume. Fondul se alimenteaza trimestrial. Consumul fondului se face pe baza situaţiilor de lucrări care se întocmesc o dată cu realizarea lucrărilor, la închiderea depozitului sau a unei părţi a depozitului;
* operatorul trebuie să facă dovada existenţei unei garanţii financiare pentru a asigura că sunt îndeplinite obligaţiile privind siguranţa depozitului pentru respectarea cerinţelor de protecţia a mediului şi a sănătaţii populaţiei, în conformitate cu art.11 din HG 349/2005. Garanţia financiară va fi menţinută pe toată perioada de operare, închidere şi urmărire post închidere a depozitului,
* demararea lucrărilor de închidere pentru fiecare modul de depozitare la atingerea capacităţii de depozitare proiectate şi începerea exploatării următorului modul de depozitare.

**15.20.** În cazul în care operatorul urmează să deruleze sau să fie supus unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea operatorului, precum şi în caz de dizolvare urmată de lichidare, lichidare, faliment, încetarea activităţii, acesta are obligaţia de a notifica autoritatea competentă pentru protecţia mediului. Autoritatea competentă pentru protecţia mediului informează operatorul cu privire la obligaţiile de mediu care trebuie asumate de părţile implicate, pe baza evaluărilor care au stat la baza emiterii actelor de reglementare existente.

În termen de 60 de zile de la data semnării/emiterii documentului care atestă încheierea uneia dintre proceduri, părţile implicate transmit în scris autorităţii competente pentru protecţia mediului obligaţiile asumate privind protecţia mediului, printr-un document certificat pentru conformitate cu originalul. Clauzele privind obligaţiile de mediu cuprinse în actele întocmite au un caracter public.

Îndeplinirea obligaţiilor de mediu este prioritară în cazul procedurilor de: dizolvare urmată de lichidare, lichidare, faliment, încetarea activităţii.

**16. MANAGEMENTUL ÎNCHIDERII INSTALAŢIEI ŞI AL REZIDUURILOR**

**16.1.** Depozitul de deșeuri sau o secţiune a depozitului se închide în următoarele situaţii:

* când sunt îndeplinite condiţiile cuprinse în prezenta autorizaţie integrată de mediu referitoare la perioada de funcţionare
* la cererea operatorului depozitului şi după analiza şi aprobarea acestuia de către autoritatea competentă pentru protecţia mediului
* prin decizie motivată a autorităţii competente pentru protecţia mediului.

**16.2.** Închiderea depozitului de deșeuri se realizează conform prevederilor H.G. nr. 349/2005, privind depozitarea deşeurilor cu modificările şi completările ulterioarea, ale Ordinului nr. 757/2004 pentru aprobarea Normativului tehnic privind depozitarea deşeurilor în exploatarea şi închiderea depozitelor de deșeuri

**16.3.** Etapele de aprobare a închiderii depozitului sau a unei părţi din depozit sunt următoarele:

1. autoritatea competentă pentru protecţia mediului evaluează toate rapoartele înaintate de operator conform art. 20 din H.G. nr. 349/2005 şi efectuează o inspecţie finală a amplasamentului;
2. autoritatea competentă pentru protecţia mediului stabileşte operaţiunile de închidere a depozitului; această decizie nu afectează responsabilitatea operatorului depozitului prevăzută în autorizaţia de mediu;
3. autoritatea competentă pentru protecţia mediului comunică operatorului depozitului decizia de închidere.

**16.3.** Suprafeţele care au fost ocupate de depozite de deşeuri se înregistrează în registrul de cadastru şi se marchează vizibil pe documentele cadastrale.

**16.4.** Operatorul depozitului este responsabil de întreţinerea, supravegherea, monitorizarea şi controlul postînchidere al depozitului.

**16.5.** Perioada de urmărire postînchidere este de minimum 30 de ani şi poate fi prelungită de autoritatea competentă pentru protecția mediului dacă prin programul de monitorizare postînchidere se constată că depozitul nu este încă stabil şi prezintă un risc potenţial pentru factorii de mediu.

**16.6.** Operatorul depozitului este obligat să anunţe în mod operativ autorităţii competente pentru protecţia mediului producerea de efecte semnificativ negative asupra mediului, relevante prin procedurile de control, şi să respecte decizia autorităţii teritoriale pentru protecţia mediului privind măsurile de remediere impuse în perioada postînchidere.

**16.7.** La încetarea definitivă a activității, operatorul evaluează starea de contaminare a solului și a apelor subterane cu substanțe periculoase relevante utilizate, produse sau emise de instalație. In cazul în care instalația a determinat o poluare semnificativă a solului sau a apelor subterane cu substanțe periculoase relevante, comparativ cu starea prezentată în raportul privind situația de referință, operatorul ia măsurile necesare pentru depoluare, astfel încât să readucă amplasamentul la starea descrisă în raportul privind situația de referință. In acest scop se ia în considerare și fezabilitatea tehnică a unor astfel de măsuri.

**16.8.** La data încetării definitive a activităților și în cazul în care contaminarea solului și a apelor subterane din cadrul amplasamentului prezintă un risc semnificativ pentru sănătatea umană sau pentru mediu ca urmare a desfășurării activităților autorizate, ținând seama de condițiile amplasamentului instalației prezentate în descrierea caracteristicilor amplasamentului instalației, operatorul ia măsurile necesare în vederea indepărtării, controlului, limitării sau reducerii substanțelor periculoase relevante, astfel încât amplasamentul, ținând seama de utilizarea sa actuală sau de utilizările viitoare aprobate potrivit prevederilor legislatiei specifice, să nu mai prezinte un astfel de risc.

**16.5.** La încetarea activităţii cu impact asupra mediului geologic la schimbarea activităţii sau a destinaţiei terenului, operatorul economic sau deţinătorul de teren este obligat să realizeze investigarea şi evaluarea poluării mediului geologic.

**17. FUNCŢIONAREA ÎN CONDIŢII DIFERITE DE FUNCŢIONAREA NORMALĂ**

**17.1.** Operatorul va stabili proceduri referitoare la informarea persoanelor responsabile cu parametrii de performanţă ai instalaţiei, incluzând alarmarea rapidă şi eficientă a operatorilor instalaţiei privind abaterile de la funcţionarea normală a instalaţiei.

**17.2.** In caz de producere a unei poluări accidentale sau a unui eveniment care poate conduce la poluare iminentă, se vor anunţa persoanele cu atribuţii prestabilite pentru combaterea avariilor, în vederea trecerii imediate la măsurile şi acţiunile necesare eliminării cauzelor şi reducerii ariei de răspândire a substanţelor poluante, îndepărtarea prin mijloace adecvate a substanţelor poluante, colectarea, transportul şi depozitarea intermediară în condiţii de securitate corespunzătoare pentru mediu, în vederea recuperării, neutralizării, distrugerea substanţelor poluante. Se vor anunţa imediat autorităţile competente pentru protecţia mediului şi sistemul de gospodărire a apelor asupra desfăşurării operaţiunilor de sistare a poluării accidentale.

**17.3.** Pentru situațiilede funcţionare necorespunzătoare a staţiei de epurare s-a mărit capacitatea de stocare a levigatului prin construirea a unui bazin de 200 mc. Capacitatea de stocare a levigatului s-a mărit de la 300 mc la 500 mc. Până la remedierea defecțiunilor staţiei de epurare levigatul va fi colectat în bazinul construit.

**Verificarea conformării cu prevederile prezentului act se face de către reprezentanţii Gărzii Naţionale de Mediu - Comisariatul Judeţean Sibiu şi Agenţia pentru Protecţia Mediului Sibiu.**

**ANEXA 1 – LISTA DEŞEURILOR ACCEPTATE LA DEPOZITARE –**

|  |  |  |
| --- | --- | --- |
| **Cod deşeu** | **Denumire deşeu** | **Se recomandă aplicarea unei metode de valorificare (X)** |
| **20** Deșeuri municipale și asimilabile din comerţ, industrie, instituţii, inclusiv fracţiuni colectate separat |
| 20 01 01 | Hǎrtie și carton |  |
| 20 01 08 | Deșeuri biodegradabile de la bucǎtǎrii și cantine |  |
| 20 01 10 | Ȋmbrǎcǎminte |  |
| 20 01 11 | Textile |  |
| 20 01 25 | Uleiuri și grǎsimi comestibile |  |
| 20 01 38 | Lemn, altul decât cel specificat la 20 01 37\* |  |
| 20 01 39 | Materiale plastice |  |
| 20 01 40 | Metale |  |
| 20 01 41 | Deșeuri de la curǎţatul coșurilor |  |
| 20 02 01 | Deșeuri biodegradabile |  |
| 20 02 03 | Alte deșeuri nebiodegradabile |  |
| 20 03 01 | Deșeuri municipale amestecate |  |
| 20 03 02 | Deșeuri din pieţe |  |
| 20 03 03 | Deșeuri stradale |  |
| 20 03 04 | Nǎmoluri din fosele septice |  |
| 20 03 06 | Deșeuri de la curǎţarea canalizǎrii |  |
| 20 03 07 | Deșeuri voluminoase |  |
| 20 03 99 | Deșeuri municipale,fǎrǎ altǎ specificaţie |  |
| **19** Deșeuri de la instalaţii de tratare a reziduurilor, de la staţiile de epurare a apelor uzate și de la tratarea apelor pentru alimentarea cu apǎ și uz industrial |
| 19 02 06 | Namoluri de la tratarea fizico-chimica, altele decat cele specificate la 19 02 05\* |  |
| 19 03 05 | Deșeuri stabilizate, altele decat cele specificate la 19 03 04\* |  |
| 19 08 01 | Deșeuri reţinute pe site |  |
| 19 08 14 | Nǎmoluri provenite din alte procedee de epurare a apelor reziduale industriale decât cele specificate la 19 08 13\* |  |
| **02** Deșeuri din agriculturǎ, horticultura, acvaculturǎ, silviculturǎ, vânǎtoare și pescuit, de la prepararea și procesarea alimentelor |
| 02 02 04 | nǎmoluri de la epurarea efluenţilor proprii |  |
| **04** Deșeuri din industriile pielǎriei, blǎnǎriei și textilǎ |
| 04 01 06 | Nǎmoluri, in special de la epurarea efluenţilor ȋn incinta cu conţinut de crom |  |
| **10** Deșeuri din procesele termice |
| 10 01 01 | cenușǎ de vatrǎ, zgura și praf de cazan (cu excepţia prafului de cazan specificat la 10 01 04\*) |  |
| **17** Deșeuri din construcţii și demolǎri (inclusiv pǎmânt excavat din amplasamente contaminate) |
| 17 09 04 | amestecuri de deșeuri de la construcţii și demolǎri, altele decât cele specificate la 17 09 01\*, 17 09 02\* și 17 09 03\* |  |
| **12** deșeuri de materiale de șablare, altele decât cele specificate la 12 01 16\* |
| 12 01 17 | Deșeuri de materiale de șablare, altele decât cele specificate la 12 01 16\* |  |
| Deșeuri nepericuloase de altǎ origine, care satisfac criteriile de acceptare a deșeurilor la depozitul de deșeuri nepericuloase – conform HG nr. 349/2005 cu modificǎrile și completǎrile ulterioare, și care ȋndeplinesc criteriile de acceptare, conform Ordinului nr.95/2005. **Condiție: Se acceptă la depozitare, analizând fiecare caz în parte funcţie de caracteristicile deşeurilor incluse**  |

**Glosar termeni**

|  |  |  |
| --- | --- | --- |
| **1.** | **Autoritatea competentă pentru protecţia mediului** | **Agenţia pentru Protecţia Mediului** **Sibiu**, Sibiu, Str. Hipodromului Nr. 2A, cod 550360, jud. Sibiu  |
| **2.**  | **Autoritatea cu atribuţii de control, inspecţie şi sancţionare in domeniul protecţiei mediului** | **Garda Naţională de Mediu**  **Comisariatul - Judeţean Sibiu** Şelimbăr, DN 1, F.N., jud. Sibiu |
| **3.** | **Autoritatea centrală de protecţia mediului** | **Ministerul Mediului, Apelor și Pădurilor** Bucuresti, Bulevardul Libertăţii nr.12, Sector 5 ;**Agenţia Naţională pentru Protecţia Mediului** Bucureşti, Splaiul Independenţei, nr. 294, sector 6 |
| **4.** | **Operator** | Orice persoană fizică sau juridică, care exploatează ori deține controlul total sau parțial asupra instalației sau, așa cum este prevăzut în legislația națională, careia i s-a delegat puterea economică decisivă asupra funcționarii tehnice a instalației. |
| **5** | **Instalație**  | Orice unitate tehnică staționară, în care se desfășoara una sau mai multe activitati prevazute în anexa nr. 1 a Legii nr. 278/2013 privind emisiile industriale, precum și orice alte activități direct asociate desfățurate pe același amplasament, care au o conexiune tehnică cu activitățile prevăzute în anexa respectivă și care pot genera emisii și poluare. |
| **6.** | **Prejudiciu** | O schimbare negativă măsurabilă a unei resurse naturale sau o deteriorare măsurabilă a unui serviciu legat de resursele naturale, care poate surveni direct sau indirect. |
| **7.** | **Prejudiciul asupra mediului** | 1. prejudiciul asupra speciilor şi habitatelor naturale protejate - orice prejudiciu care are efecte semnificative negative asupra atingerii sau menţinerii unei stări favorabile de conservare a unor astfel de habitate sau specii; caracterul semnificativ al acestor efecte se evaluează în raport cu starea iniţială, ţinând cont de criteriile prevăzute în anexa nr. 1; prejudiciile aduse
2. speciilor şi habitatelor naturale protejate nu includ efectele negative identificate anterior, care rezultă din acţiunile unui operator care a fost autorizat în mod expres de autorităţile competente în concordanţă cu prevederile legale în vigoare;
3. prejudiciul asupra apelor - orice prejudiciu care are efecte adverse semnificative asupra stării ecologice chimice şi/sau cantitative şi/sau potenţialului ecologic al apelor în cauză, astfel cum au fost definite în Legea nr. 107/1996, cu modificările şi completările ulterioare, cu excepţia efectelor negative pentru care se aplică art. 27 din Legea nr. 107/1996, cu modificările şi completările ulterioare;
4. prejudiciul asupra solului - orice contaminare a solului, care reprezintă un risc semnificativ pentru sănătatea umană, care este afectată negativ ca rezultat al introducerii directe sau indirecte a unor substanţe, preparate, organisme sau microorganisme în sol sau în subsol.
 |
| **8.** | **Emisii fugitive** | Emisii nedirijate, eliberate în aerul înconjurător prin ferestre, uşi şi alte orificii, sisteme de ventilare sau deschidere, care nu intră în mod normal în categoria surselor dirijate de poluare, conform Legii nr. 104/2011. |
| **9.**  | **Cele mai bune tehnici disponibile** | Stadiul de dezvoltare cel mai eficient și avansat înregistrat în dezvoltarea unei activități și a modurilor de exploatare, care demonstrează posibilitatea practică a tehnicilor specifice de a constitui referința pentru stabilirea valorilor-limită de emisie și a altor condiții de autorizare, în scopul prevenirii poluării, iar, în cazul în care nu este posibil, pentru a reduce, în ansamblu, emisiile și impactul asupra mediului în intregul său. |

**abrevierI**

|  |  |  |
| --- | --- | --- |
| **1.** | **BAT** | Cele mai bune tehnici disponibile |
| **2.** | **RAM** | Raport anual de mediu |
| **3.** | **E-PRTR** | Registrul European al Poluanţilor Emişi şi Transferaţi |
| **4.** | **Cod CAEN** | Cod de de clasificare a activităţilor din economia naţională |

**CUPRINS**